Viisi keskimatkan aluemestaruutta Ankkuriin - Angelniemen Ankkuri\nViisi keskimatkan aluemestaruutta Ankkuriin\nVarsinais-Suomen keskimatkan aluemestaruudet selviteltiin Pöytyän Palokallioilla Auran Vantaan (nom. Vannas) isännöimissä iltakisoissa. Ankkurin tilille napsahti viisi mestaruutta ja kasa himmeämpiä lätkiä. Päivän kolmanneksi ylivoimaisin mestari oli H18-sarjan Miika Kirmula päihittäen seuraavaa yli viisi minuuttia. Nuorten EM-katsastuksiin satsaavan Miikan kilometrivauhti olisi riittänyt mitaleille pääsarjassakin. Naisten pääsarjassa puolestaan nuorten MM-katsastuksia odotteleva kevään tuleva ylioppilas Sanni Kivelä ei jäänyt laskeskelemaan kilometrivauhteja vaan kävi pokkaamassa pronssia. Pääsarjakokeiluja suositellaan Miikallekin.\nMestaruuteen ylisivät lisäksi Harri Niinistö (H55), Heli Elovaara (D40), Anni Reiman (D18) ja Jonna Juva (D14). Pääsarjoissa Heini Saarimäki ja Vesa Mäkinen jäivät vain pienen marginaalin erottamina toisiksi.\nKisakeskuksessa saatiin nauttia lämpimästä säästä ja leppoisasta tunnelmasta. Suunnistustekninen osa aiheutti kuitenkin hieman keskustelua. Radat ahdettiin alle parin neliökilometrin alueelle, joka ainakin miesten 5,4 km radalla tarkoitti melkoista ristiinjuoksentelua. Matalaprofiilista maastoa värittivät laakeat avokallioalueet, muutamat tiheämmät paikat ja kisan aikanakin maastossa liikkuneen puunkeräämishommissa olleen traktorin jäljet. Kartta ei vastannut aivan arvokisoille asetettuja vaatimuksia ja aiheutti ainakin allekirjoittaneelle eräälläkin rastilla jopa kuuden sekunnin ajanmenetyksen.\ntOde - 24.5.2012, 10:57


marraskuu 11, 2018 • Unelmat ja tavoitteet\nOlen unelmoinut niin monista asioista, että niiden kirjaamiseen tarvittaisiin vuori muistivihkoja. Osa unelmista on toteunut, monet unohtuneet, mutta sen jälkeen, kun annoin minimalismin astua ulko-ovesta sisään ja asettua kodin lisäksi mieleen, olen tarkastellut unelmiani kriittisesti.\nUnelmointi on helppoa, unelmien karsiminen vaikeampaa. Jos kuitenkin haluaa päästä taivaanrannan maalaamisesta tavoitteiden toteuttamiseen, on opittava valitsemaan.\nAikaa nimittäin on rajatusti, samoin energiaa asioiden toteuttamiseen. Ne voi jakaa kolmelletoista unelmalle tai käyttää kokonaan yhteen tai kahteen huolella valittuun.\nSitä paitsi jokaisella unelmalla on puolensa. Ei pelkästään hattaranpunaisia, vaan niitäkin, jotka ovat yhtä harmaita kuin tämä kuukausi.\nEhkä ei pitäisikään pohtia, mistä haaveilee, vaan mitkä haaveet ovat niitä, joiden kaikki puolet on valmis ottamaan avosylin vastaan.\nEstenomi-opintojeni alussa haaveilin urasta kouluttajana kosmetiikka-alan yrityksessä, mutta silloin en tainnut tuntea itseäni niin hyvin kuin nykyään tai suostunut näkemään työn kaikkia puolia – enkä ainakaan sitä, että isoimmat vahvuuteni ovat muualla ja unelma-arkeni erilaista kuin täysipäiväinen kouluttaminen.\nOn ollut monta muutakin unelmaa, jotka ovat näyttäytyneet ratkaisuina. Harvat kuitenkaan ovat – ei edes lottovoitto, vaikka sellaiseksi se monesti mielletään.\nSitten on pienempiä unelmia, sellaisia kuin omakotitaloon muuttaminen tai auton omistaminen. Kumpikin tuntuu ratkaisulta ja kaikuu ajatuksissa autuutta, mutta let’s face it: rakastan kaupunkielämää ja huolestuisin aivan liikaa auton vakuuttamisesta, huoltamisesta, pesemisestä, siivoamisesta ja parkkipaikan löytämisestä keskellä kaupunkia.\nEnkä todellakaan ajattele, että suurien suunnitelmien sijaan pitäisi valita unelmat, jotka ovat niin laimeita, ettei niillä ole ollenkaan huonoja puolia.\nTarkoitan, että on valittava unelmat, jotka tuntuvat niin merkityksellisiltä, että niiden ikävätkin puolet on valmis kestämään.\nUnelmat, jotka tuntuvat oikealta itselle ja itsestä lähtevistä syistä. Ei siksi, että näyttävät hyvältä tai sopivat jollekulle toiselle, eikä siksi, että niin kuuluu tehdä.\nOn valittava unelmat, jotka tuntuvat niin merkityksellisiltä, että niiden ikävätkin puolet on valmis kestämään.\nMistä minä sitten unelmoin?\nSiitä, että muuttaisin joskus hetkeksi Pietariin. Ei haittaa, että elämä itänaapurin metropolissa ei ole aina yhtä helppoa kuin Suomessa – varsinkaan, kun ei puhu kieltä. Se on silti unelma, jonka jokaisen puolen olen valmis hyväksymään.\nHaaveilen myös yrityksen perustamisesta, vaikka se tarkoittaa sellaisia asioita kuin kirjanpito, ennakkoverot ja YEL, jotka toistaiseksi kuulostavat vierailta ja pelottavilta.\nJa sitten haaveilen sukeltelevani valaiden kanssa ja kirjoittavani kirjan, mutta vielä en ole aivan varma, olenko valmis ottamaan näiden kahden huonot puolet vastaan. Saa nähdä.\nMistä sinä haaveilet? Osallistu keskusteluun Sunnuntaiklubissa, Instagramissa tai Facebookissa!\nTeksti ja kuva: Reetta Vahanen\nKuvitus: Annika Välimäki Creative\nIhan vähän vahvempi


Sijaitsemme laatikossa C-500\nOlemme toimineet kodintekstiilien vähittäis- ja tukkukaupassa Virossa jo 20 vuotta, edustustilamme sijaitsee Tallinnassa, Paldiski mnt. 29. Meillä on hyvä kokemus siitä, mitä virolaiset haluavat tällä alalla, ja haluamme tarjota asiakkaillemme parasta asiakaspalvelua, laatua ja hintaa.\n2009. vuonna 2005 aloitimme oman vuodeliinavaatteiden valmistuksen tarjotaksemme asiakkaillemme ylellisen pehmeitä puuvillasatiinituotteita, vuodeliinavaatteita, jotka antavat parhaan unen ja miellyttävän tunteen. Satiinikangas valmistetaan Pakistanissa, ja tuomme sen itse Viroon.\nVuodesta 2014 lähtien olemme alkaneet tarjota kodintekstiilituotteitamme tuotemerkillä DOSSA, joka tarjoaa asiakkaillemme luonnollisista materiaaleista valmistettuja tuotteita, joiden laatu on luotettava. Tärkeimmät tuotteet ovat vuodevaatteet ja erilaiset bambutuotteet.\nSen lisäksi, että myymme monien virolaisten yhteistyökumppaneidemme tuotteita, tuomme maahan Latviassa valmistettuja erittäin korkealaatuisia villakankaita ja Ukrainassa valmistettuja puuvillakankaita tai batiikkikankaita.\nValmistamme vuodevaatteita hotelleille, sairaaloille, terveydenhoitolaitoksille, lasten laitoksille ja muille suurille asiakkaille. Sähköisessä tekstiilinäyttelyssämme otamme vastaan yksityisasiakkaiden erikoistilauksia. Ota rohkeasti yhteyttä meihin, kuuntelemme toiveesi ja ehdotuksesi.\nPaldiski mnt 29 Tallinn 10612


Sosialidemokraattinen kaksoisstandardi | Kullervo Kalervonpoika\n9 vastausta to “Sosialidemokraattinen kaksoisstandardi”\n(huvittuneesti) Vittuuntunu Stadilainen Says:\n05.05.2010 at 5:21 pm\nMun mielestä alkaa olla jo hellyyttävää, kuinka äärisuvaitsevaiset eivät nykyisin jätä kiveäkään kääntämättä yrittäessään mitätöidä ja vähätellä netsien / nuivien esittämää kritiikkiä.\nPuhutaan Nimimerkkipelkuruudesta, peräkammarin pojista, monomaanisuudesta, piiloisista rasistisista motiiveista, pillunpuutteesta ja nyt jopa kritiikittömyydestä.\nHuomaa kyllä, että änkyröivinkin, asioita 3D-laseilla (punavihreillä) katsova hapankaaliradikaali tajuaa, missä mennään ensi vaalien suhteen.\nHäpeilemättömät hyökkäykset sananvapautta vastaan ovat tästä vakavin esimerkki. Nettikeskustelua halutaan kovasti ”suodattaa” nettikirjoittajien anonymiteettiä purkamalla. Sensuuri-sanaa ei sentään vielä olla kehdattu käyttää, niin rehellistä toimintaa on turha odottaa.\nIhmettelen, miksi tästä luokattoman tyhmästä nettihuutelusta pidetään niin kovaa ääntä. Törkykommentithan voi aina jättää lukematta. Vai onko kuitenkin niin, että suvaitsevaiset sittenkin häpeillen, kuin pornoa konsanaan, lukevat tätä saastaa salaa kiihoittuen? 🙂\nLisäksi huvittaa seurata, mitä uusia ulottuvuuksia käsite ”rasismi” lähes viikoittain saa. Tuntuu kovasti siltä, että henkilö, joka tuntee olevansa jotenkin syrjitty, ilmaisee tuskaansa liittämällä (oletettuun?) syrjimiseensä sanan ”rasismi” tehostaakseen kokemaansa vääryyttä.\nKuvitelkaa ihminen, jolla on huomattavan suuri nenä. Häntä tuijotetaan kadulla, ehkä pilkataankin: hän kokee nenä-rasismia. Sydämeni pakahtuu myötätunnosta.. 🙂\n05.05.2010 at 7:30 pm\nTohtori Arajärven mentaalisessa flatuksessa häiritsee aika paljon sen sisään rakennettu järjettömyys. Jos kritiikki ei perustu mielipiteeseen, niin kyseessä on samanlainen toiminta (tuloksineen) kuin halkojen hakkaamisessa kirveellä ilman terää.\nPresidentti Halosen kommentissa on huomattavaa se, että itsensä toiselle kaudelle koko kansan presidenttinä kampanjoinut valtionpäämiehemme on nopea puolustelemaan demareita ja omien esaakoolaisten ammattiyhdistysjyriensä mielipiteitä ei-rasistisina. Tästä jää sellainen kuva, että SDP:n jäsenyys pyhittää keinot ja kaikki muut samaa kritiikkiä esittävät ovat rasisteja.\n06.05.2010 at 7:14 pm\nEikö SDP:n jäsenyys sitten pyhitä keinot? Tai Keskustan? 😀\n06.05.2010 at 7:28 pm\nKyllä kai. 😀\n06.05.2010 at 12:16 pm\nSiis mitä? ”Se ei ole kritiikkiä, jos ihmisellä on jo kanta valmiina”.\nMitä tämä on tarkoittavinaan? Käsittämätön kommentti.\n06.05.2010 at 7:26 pm\nSe on ilmeisesti tarkoittavinaan sitä, että Arajärven mielestä keskustelussa on olemassa kahdet eri säännöt.\n06.05.2010 at 5:23 pm\nTri Arajärven letkaus tosiaan oli hieman ihmeellinen…\nMolemmissa noista sitaateista oli kyseessä yritys hallita keskustelua asioista.\nKun nyt 2000-luvulla mielipiteet pääsevät laajaan levitykseen netin kautta, yritetään tietysti hallita nettiä välineenä. Siitä osoituksena monet eri tahoilta tulleet pähkähullut ehdotukset nettisensuurista.\nMuut keinot hallita keskustelua ovat niitä vanhoja tuttuja: ainoastaan ”asiantuntijat” saavat mitenkään kommentoida tiettyjä kysymyksiä, toista mieltä olevat ovat luusereita tai hulluja, yht’äkkiä vaaditaan tonnikaupalla ”lähdeviitteitä” itsestäänselviin asioihin, keskustelua on käytävä tietynlaisen poliittisesti korrektin sanamagian puitteissa ja oleellisiin kysymyksiin epäkohdista vastataan vastakysymyksillä tai asiattomuuksilla.\nOn ajoittain todellinen nautinto seurata tätä selittelyä ja pahan pois puhumista 🙂 Totuus kun ei pala tulessakaan!\n06.05.2010 at 6:57 pm\nMaailma muuttuu, eräät kuitenkin elävät tukevasti menneisyydessä.\nJees, tarzan on muuten demlan jäsen, kandee muistaa. Se sakki on totalitarismin airut….\nSäälittävää porukkaa muuten kaikki nämä suvaitsevaiset ja mokuttajahyysärit.\nKatotaanpa miten kreikan käy, se on nussittu ja mokutettu kuivaksi. Ai vittu kun hienoa, ollaanko nyt ylpeitä tästä helvetin eusta.\nLopun alku, ei ollut pitkä tämän valtakunnan ikä. 25 v.\n05.05.2010 at 10:10 am\n1918, demla, eu, Huomioita ja kommentteja, Kaikuja ajasta, Kansalaisjournalismia, kansallisvaltion puolustus, Kansanvalta, Lainauksia, Mokuttajat, Monikulttuurin kritiikki, poliitikot, Politiikasta ja vallasta, sananvapaus, työvoimapolitiikka, vihervasemmisto\nAvainsanat: ay-liike, demari, Eero Heinäluoma, eu, Jutta Urpilainen, kaksoisstandardi, maahanmuutto, Pentti Arajärvi, punakorporaatiot, Rakennusliitto, rasismi, sak, sdp, SDP Stjälar Din Pengar, Tarja Halonen, työvoimapolitiikka, ulkomaalainen työvoima, vapaaliikkuvuus


Joseph, kaniyövalo - Emma's & Mama's shop\nTuotteet Kotiin Joseph, kaniyövalo\nMaailman söpöin pupu-valaisin.\nKaniyövalo LED-valolla. Pupu yövalon päätä voi liikuttaa hieman eri kulmiin ja pupu on istuma-asennossa, joten se on helppo laittaa esim. hyllyn reunalle. Korkeus 58 cm (Pepusta korviin korkeus on noin 36cm riippuen pään asennosta). Mukana musta johto (pituus 1,8m), jossa ON/OFF-kytkin. Matalajännitteinen muuntaja. Tämä yövalo on uutta Rose in April - tuotemerkin mallistoa. Syötävän söpö pupu! Jokainen kani on yksilöllinen, sillä materiaali levitetään muotille käsin. Tämä tekee lampun sisäpinnasta hieman erilaisen jokaiseen lamppuun ja tuo elävyyttä valoon. Valaisimeen ei voi vaihtaa lamppua ja lampulle on valmistajan takaama vähintään 10 000 tunnin kesto (Tyypillisesti 20 000) eli lamppu kestää vuosia ja vuosia.\nKlarna laskun valitessasi, maksat tuotteet vasta toimituksen jälkeen. (Laskusta ei lisäkuluja)\nAsiakasarviot: Joseph, kaniyövalo\nArvioiden lukumäärä: 172\nkäyttäjältä Minna päiväys: 2.5.2022\nOlen tilannut kahdesti lampun ristiäislahjaksi ja siitä on pidetty kovasti. Valaisee sopivasti esimerkiksi yöherätyksiin ja on kaunis lastenhuoneen tunnelmanluoja. Ainoa miinus siitä, että valonlähdettä ei voi vaihtaa uuteen tarvittaessa.\nJoseph on ihana.on tuottanut\nkäyttäjältä Raili Meriläinen päiväys: 4.3.2022\nOn tuottanut iloa pienelle lapsenlapselleni ja erityisesti miniälleni joka sait hyvät naurut Josephia katsellessaan.\nJa minulle hän valaisee käytävän öisin .\nnoa huono on tuo musta johto.\nHieno pupu ja yövalona sopiva.\nkäyttäjältä Päivi Halen päiväys: 20.1.2022\nAinut miinus ei vaihdettavat lamput.\nMama'n kutoma kaulahuivi Josephille, vaaleansininen\nMama'n kutoma kaulahuivi Josephille, musta\nVarajohto Joseph-kaniyövaloon, musta\nJoseph valaisin ja harmaa Babou 3-hylly\nKukkaseppele Josephille, liukuvärjätty vaaleanpunainen\nKukkaseppele Josephille, valkoinen-vaaleansinisellä rusetilla\nMama'n kutoma kaulahuivi Josephille, harmaa\nSelaa myös nämä tuoteryhmät: Kotiin, Lastenhuone, Valaisimet, Valaisimet, Rose in April, Kaikki jouluihanuudet, Yövalaisimet, Jouluvalot, Kodinsisustus, Lastenhuone, Vauvatuotteet, Lastenhuoneen sisustus, Joseph pupuvalaisin, Kotiin, Lastenhuone, Koululaisen huone, Kotiin & sisustukseen, Lastenhuone, Lastenhuoneen uusi ilme!, Tyyliä&trendiä kotiin, Punainen joulu, TARJOUKSET, Joulu OUTLET, KEVÄT, Kotiin & sisustukseen, Lastenhuone


Robert Skov – Wikipedia\nRobert Skov Rio de Janeiron olympialaisissa 2016.\nRobert Skov (s. 20. toukokuuta 1996 Marbella, Espanja) on tanskalainen jalkapalloilija, pelipaikaltaan oikea laitahyökkääjä. Hän edustaa Saksan Bundesliigassa pelaavaa Hoffenheimia.\nSkov nousi Silkeborg IF:n junioreista edustusjoukkueeseen toukokuussa 2013 ja pelasi siellä vuoden 2017 loppuun. Tammikuusta 2018 kesään 2019 hän edusti FC Kööpenhaminaa. Hän pelasi kotimaansa sarjan ja cupin lisäksi Eurooppa-liigassa kahdeksan ottelua ja teki niissä yhden maalin. Heinäkuussa 2019 hän siirtyi saksalaisseura Hoffenheimiin. Hän pelasi kaudella 2019–2020 Bundesliigassa 31 ottelua, joista 29 ottelua avauskokoonpanossa, ja teki niissä neljä maalia. Mestarien liigan karsinnassa hän pelasi yhden ottelun walesilaista The New Saintsia vastaan ja teki siinä maalin. Kaudella 2020–2021 hän pelasi 23 bundesliigaottelua ja teki niissä yhden maalin. Eurooppa-liigassa hän pelasi kuusi ottelua ja teki maalin kotiottelussa Gentiä vastaan.\nSkov pelasi Tanskan nuorisomaajoukkueissa ja edusti maataan vuonna 2016 Rio de Janeiron olympialaisissa, joissa hän teki voittomaalin alkulohko-ottelussa Etelä-Afrikkaa vastaan. Alle 21-vuotiaiden EM-kilpailuissa 2019 hän pelasi kolme ottelua ja teki maalin alkulohko-ottelussa Saksaa vastaan.\nSkov pelasi Tanskan A-maajoukkueessa ensimmäisen kerran kesäkuussa 2019 EM-karsintaottelussa Georgiaa vastaan. Toisessa maaottelussaan EM-karsinnassa Gibraltaria vastaan hän teki maalin ja neljännessä maaottelussaan samaa maata vastaan kaksi maalia. Lokakuussa 2020 hän teki maalin Kansojen liigan ottelussa Islantia vastaan ja maaliskuussa 2021 MM-karsintaottelussa Moldovaa vastaan. Hän on pelannut kesäkuun 25. päivään 2021 mennessä kymmenen maaottelua ja tehnyt niissä viisi maalia.\n↑ a b c d Robert Skov Transfermarkt-sivustolla (englanniksi)\nNoudettu kohteesta ”https://fi.wikipedia.org/w/index.php?title=Robert_Skov&oldid=19849588”\nSivua on viimeksi muutettu 25. kesäkuuta 2021 kello 10.59.


Kanariansaaret - Page 4 - Matkailu ja lomat vauvan/lasten kanssa - Vauva.infon foorumi\nAinakin me saatiin tuonne Bahia Felizin hotelli Orquideaan varattua vauvansänky ilman veloitusta.\nMe ollaan lähdössä joulukuussa Puerto de Moganiin Gran Canarialla. Oisko mitään vinkkejä missä käydä lasten kanssa?\n^ Sukellusveneessä ainakin Suomalaista tekoa Muutoin siellä oli ihan kiva kierrellä. Kannattaa myös harkita venereissua lähisatamiin, esim. Puerto Ricoon\nMulla on nyt siis kokemusta esikoisen kanssa Mas Palomasista (2008, tyyppi oli hitusen alta 2v) ja nyt marraskuussa oltiin sitten kokoonpanolla esikoinen 5v ja kuopus 1v3kk Puerto Ricossa. Saa kysellä, jos tulee jotain mieleen\nOllaan maaliskuussa menossa Teneriffalle, Costa Adejeen/Fanabeen (Americasin lähellä). Vinkkejä esim. hyvistä ostospaikoista (ei turistikrääsä) ja ravintoloista otetaan mielellään vastaan!? Entä kannattaako 2-vuotiaan kanssa tehdä retki Loro Parkiin? Vesipuistot varmaan jätetään väliin, tuon ikäiselle riittänee hotellin altaat ja ranta. Onko muuten merivesi maaliskuussa uimalämmintä? Entäpä auton vuokraus, saako lastenistuimen autoon? Onko kukaan vuokrannut rattaita Teneriffalla? Tulipas kysymyksiä, kiva jos joku viitsii vastata.....\nMeillä on meitinnässä matka Meloneras/Maspalomas alueelle, hotelliin Club Hotel Riu Gran Canaria. Tuolla olisi AI, joka ehdottomasti halutaan. Meinattiin ensi lokakuussa lähteä, jolloin lapset olisi 3v5kk ja 4kk. Lähinnä nyt on kyse siitä, että onko meillä rahaa....\nAM:n kautta ollaan yleensä matkattu, mutta nyt ollaan myös pohdittu omatoimisesti reissuun lähtöä. Pitää vertailla tulisko miten paljon halvemmaksi.\nOnko joku lasten kanssa ko. hotellissa ollut? En ole vielä juuri huonoja kokemuksia hotellista löytänyt, mutta en myöskään kauheasti lapsiperheiden kokemuksia...\nMUOKS! Katsoin vuoden 2010-2011 AM:n esitettä ja ainakaan sen mukaan tuosta ko. hotellista ei saisi lapsialennusta (eli alle 15v. puoleen hintaan)...enhän mä nyt herranen aika ala maksaa täyttä hintaa tuosta reilu 3v:stä, joten taidetaanpa sittenkin vaihtaa hotellia....Ellei asia ole muuttunut tässä muutamassa vuodessa.\nEdited January 6, 2012 by Buttercat\nMinä ainakin suosittelisin ottamaan mukaan myös ainakin yhden lämpimän vaatekerran, oman kokemukseni (muutama vuosi sitten) mukaan illat ja yöt olivat viileitä.\nMe kerettiin jo innostumaan, että lähettäis n. kuukauden päästä käymään reissussa. Perillä homma sujuis varmasti tosi hyvin tytön kanssa, mutta sitten tajuttiin lennot.\nMillä ihmeellä tollanen taapero pidetään hiljaa paikallaan n. 6 tuntia..?\nEhkä tää haave pitää unohtaa ja yrittää syksyllä uudestaan. Ainakin vois elää toivossa, että sillon jaksais kirjat, piirtäminen jne kiinnostaa edes vähän pidempään.\nme ollaan lähössä maaliskuussa thaimaahan ton pikkutyypin kaa, lento kestää vaatimattomat 11h mennessä ja 11h45min tullessa... tuskin sitä täysin hiljasena ja paikoillaan saa pidettyä, mutta pitää ottaa piirustusvälineitä, eläinkortteja, kirjoja ja muuta mukaan ja toivoo, että koneessa näytetään jotain kivaa lasten leffaa, jota tuo jaksais kattoo. menomatkalla toivottavasti myös nukkuu kun lähetään täältä illalla, mutta paluulento onki sitte päiväsaikaan. joko kaikki menee tosi/yllättävän hyvin tai sitte tuo on eka ja vika lento lapsen kans ikinä!\nMe palattiin juuri viikon reissulta Gran Canarialta. Oltiin Meloneraksessa Lopesan Baobab Resortissa. Voin kyllä tuota aluetta suositella lasten kanssa matkustaville, hirmu helppo kulkea, rauhallista, mutta kaikki palvelut löytyy. Tuo Melonerasin alue on vielä suht uutta, eli paikat oli tosi siistejä. Hotellilla oli hyvät ja huonot puolensa. Odotin vähän enemmän viiden tähden hotellilta, palvelu oli ehkä vähän hitaanpuoleista, kylppärin viemäröinneissä jotain häikkää (oli vähän tunkkainen haju ja sain lattiat kerran tulvimaan kun en tajunnut että viemäri ei vedä tarpeeksi nopeasti jos ammeen tulpan vääntää kokonaan auki. Onneksi laattalattia, no harm done. ) ja äänieristys oli aika heikko. Tosin tähän aikaan siellä ei ollut mitenkään paljoa ihmisiä, mutta pahimpaan loma-aikaan melu voi häiritäkin, hotelli on nimittäin aivan valtava.\nPaljon pelasti kuitenkin buffetit. Meillä oli puolihoito, mikä osoittautui erinomaiseksi valinnaksi. En ole koskaan nähnyt niin paljoa ruokaa kerralla. Jätkällekin löytyi aina hyvin sekä aamiaista ja illallista. (Oltiin kyllä huolettomampia tarjoamaan kaikkea uutta kuin kotosalla.)\nPerustarvikkeita löytyi ihan lähimarketista, korvikejauhetta tosin vain makuversioina. Meillä oli omat jauheet mukana, mutta kerran käytiin lähikaupungissa Atlantico-ostarilla, jonka Carrefour-marketista löytyi kyllä sitten ihan kaikkea. Nähtävyyksistä suosittelen Palmitos Park-eläinpuistoa. Sopivan lyhyt matka ja paljon nähtävää. Delfiinit pisti jätkänkin pähkinöiksi. Käytiin myös matkatoimiston järjestämällä sukellusveneajelulla, joka on varmasti ainakin isommille lapsille hieno kokemus.\nLennot meni oikein hyvin, mennen tullen yhdet huikeat raivarit. Mennessä poika nukkui kantoliinassa unensa ja tullessa saatiin oma penkki, kun oli tilaa. Ja täytyy kyllä sanoa, että en lennä enää lapsi sylissä, vaikkei mitään suurempia ongelmia ollutkaan. (Ja tuskin tuleekaan matkustettua enää sylilapsi-ikäisen kanssa) Oli se vaan niin helppoa, kun toinen sai pyöriä omalla penkillään. Mutta jos joku haluaa kysyä eksaktimpia juttuja, niin vastailen mielellään.\nEdited February 18, 2012 by Coraline\nMä sanoisin, että se lapsen käytös on kuun asennosta kiinni Meillä eka lento kanarialle ja takas oli aika rassaava (silloin liki 2v) kiljui menomatkalla tunnin ja tulomatkalla 5,5h.. Oli hiljaa vaan 30min kun takana oleva tyttö flirttaili hetken herralle..\nKun nyt marraskuussa sitten mentiin kokoonpanolla tämä entinen 2v (nykyisin siis 5v) ja kuopus 1v rapiat niin olin jo varautunut pahimpaan. Vaan kuinkas kävikään? Esikoinen viihtyi todella hyvin omassa penkissä--> ei huutoa. Kuopus istui sylissä nätisti ja nukahti buddha- asentoon ilman huutoa! Eli meidän saldo 0min huutoa mennen tullen Muut kyllä huus meidänkin puolesta\nEsikoinen kyllä oli sellainen laps, ettei viihtynyt yhtään sylissä paikoillaan, kuopus taas vähän paremmin. Suosittelen lämpimästi kannettavaa dvd- soitinta tai offlinetilassa olevasta puhelimesta filmien näyttöä\nMutta tosiaan, vaikka aktiviteettia oli tuolloin eka reissulla paljon, niin eipä se huutoa estänyt..\nLuin koko ketjun läpi ja olipa mukava lukea paljon positiivista Bahia Felizestä. Lähdetään sinne parin viikon päästä Orqidea (en ole varma miten tuo kirjoitetaan) hotelliin. Poika on silloin juuri täyttänyt 2-vuotta ja koska syö jo kaikkea niin otettiin all inclusive että saataisiin mahdollisimman helppo ja rentouttava loma. Tarkoitus olisi käydä shoppailemassa ainakin Atantico-ostoskeskuksessa ja varmaan käydään Playa del Inglesissäkin. Myös Palmitos Park visiitti on mietinnässä. Jos sattuu huonoa ilmaa tai näyttää siltä että muuten tarvitaan enemmän ohjelmaa niin auton voisi vuokrata pariksi päiväksi.\nMelkoisesti jännittää miten matkat tulevat sujumaan kun tuo meidän poitsu on melkosen meneväistä tyyppiä. Toivottavasti kuitenkin selvittäisiin reissusta kunnialla.\nOllaan lähdössä vajaan viikon kuluttua Puerto Ricoon Gran Canarialle 6kk ikäisen neidin kanssa. 3kk ikäisenä käytiin jo Espanjassa, ja silloin olin koneessa tytön kanssa yksin kun mies ei ollut mukana reissussa ja siitäkin selvittiin, joten en usko et tämäkään on ongelma. Nyt on sentään kaksi syliä... Mukaan lähtee jämäkät mutta keveät matkikset ja beco-kantoreppu (tykätään tästä enemmän kuin manducasta, joka jää kotiin) liikkumisiin. Hotelli on ilmeisesti rinteessä, mutta googlaamisen perusteella suositellaan lapsiperheille ja oli tarjouksena niin edullinen meille (suorat lennot Oulusta) et ajateltiin et ajetaan sit vaikka taksilla joka päivä "alas" jos on hankala kulkee.\n- saako sieltä paikanpäältä vauvoille hyviä aurinkolaseja? (valikoima täällä melko heikko kun myyvät liikkeissä viime kesän jämiä mutta kiskurihintaan)\n- onko kukaan katsonut pienten kenkiä? en tarkoita mitään söpöstelytossuja (niitä varmasti löytyy) mut ihan oikeita ensiaskelkenkiä...\nVarmaan vähän turha tämä vastaukseni, koska en ole lapsen kanssa matkustellut, mutta Loro Parqueen voi mielestäni mennä hyvin lapsen kanssa, koska paikka oli ainakin meidän siellä käydessä (2009) erittäin siisti ja helppokulkuinen. Lisäksi siellä oli muutamia kahviloita ym. Paikka oli meidän mieleen: ihanan viidakkomainen ja mahtavia eläinesityksiä eli kannattaa ehdottomasti käydä katsomassa eläinten esitykset, linnut jättäisin ehkä väliin, koska papukaijat hyppivät ihmisten päälle...!\nTällä samalla reissulla asuttiin Fanaben alueella. Siellä on esim. Plaza del Duque-ostoskeskus, jossa on vähän parempia liikkeitä eli ei mitään pelkkää turistikrääsää, muistaakseni siellä oli vaan yksi turistirihkamakauppa. Fanabessa/Adejessa on San Marco-niminen pitseria, jossa oli hyvät pitsat ja pastat, paikka ei ole ihan halvimmasta päästä. Samassa talossa pitserian kanssa on El Duque-kauppakeskus, jossa on myös muutamia vaatekauppoja ja ruokakauppa.\nMielestäni Fanaben/Adejen alueella oli tosi paljon hyviä ja edullisia ravintoloita, Americasin alueella niitä oli paljon vähemmän tai sitten meille ei vaan kelvannut mikään, oltiin Americasissa siis viime marraskuussa...\nFanabe/Costa Adeje, Teneriffa: Me oltiin vuosi sitten maaliskuussa 2-vuotiaan kanssa Loro Parkissa ja tykkäsi kovasti! Siellä oli helppo liikkua rattaidenkin kanssa. Ainoa miinus oli bussimatka, joka kesti aika kauan kun kiersi kaikki mahdolliset kadut hakemassa porukkaa kyytiin. Tuolla alueella kadut ovat tosi mutkaisia ja meidän neidille tuli vähän huono olo bussissa. Mutta sitä on vähän vaikea välttää, ellei sitten käytä taksia, joka ei sekään kyllä paljoa maksa. Toinen kiva nähtävyys oli Aqualandin delfiini-show.\nMitään megahyvää ravintolaa ei osunut kohdalle (tai sitten mekin ollaan nirsoja), mutta pari kertaa tuli käytyä El Duque-ostoskeskuksen kiinalaisessa Slow Boat -ravintolassa, joka oli tosi lapsiystävällinen ja ihan hyvä ruoka.\nMerivesi oli mun mieleen vähän turhan viileää, mies kyllä kävi uimassa. Mutta varmaan aika sama kuin Suomessa kesällä järvet, eli kyllä siellä lapsi olisi voinut kahlailla. Meidän tytsy vaan säikähti vähän aaltoja, eikä sen jälkeen suostunut menemään lähellekään merta. Tehtiin sitten hiekkakakkuja vähän kauempana.\nAutoa ei vuokrattu, joten siitä en tiedä. Aurinkomatkojen bussilla käytiin Teidellä, mutta sitäkään bussimatkaa en huonovointisille suosittele, oli vähän liian stressaava päivä ainakin mulle, kun yritin monen tunnin ajan piristää huonovointista lasta, joka vain tuskaili, että "haluan kotiin" Ehkä sekin olisi ollut omalla autolla vähän helpompi reissu... Mutta ihmiset on erilaisia, jotkut viihtyy, toiset ei...\nOltiin Isabel Family-hotellissa yötä ja tykättiin! Siisti, tilava huoneisto (meillä oli olohuone pikkukeittiöllä´+makuuhuone), ulkoleikkipaikka lapsille, pieni pallomeri sisätiloissa, hyvä aamupala, isommille lapsille jotain toimintaa (tosin taisi olla vain saksa,englanti, espanja -kielet). Miinusta siitä, että lastenaltaassakin vesi oli aika kylmää. Mutta valittaisiin kyllä sama hotelli uudestaan, jos tuonne mentäisiin.\nEdited February 18, 2012 by tigru\nPerjantai ja lähtö lähestyy jos jollakin olis suositella mukavaa ravintolaa Maspalomasin alueella niin vinkkejä otetaan vastaan.. inglesin puolella ollaan joskus oltu et se paikka muistetaan hyvin\nNyt on Bahia Felizin reissu onnistuneesti tehty. Blue Village alue oli todella ihana lapsiperheelle kun oli hyvät uima-altaat, useampi leikkipaikka ja ilmaiset pelle- ja nalle-esitykset iltapäivällä ja illalla. Rannalla käytiin myös joka päivä tekemässä hiekkakkuja. Hotelli Orqidea oli ihan ok, mutta olin odottanut siltä kyllä vähän enemmänkin. Meidän huone oli heti 2. kerroksessa porraskäytävän vieressä, joten sinne kuului äänet käytävästä ja illalla ulkoa kuuluvat lauluesitysten äänet todella hyvin. Onneksi meidän yleensä huonosti nukkuva jäppinen sai siellä kuitenkin hyvin nukuttua.\nMeille sattui aika viileät ilmat ja kun tuolla Bahiassa ilmeisesti aina vähän tuulee (nyt tuuli välillä kyllä todella paljonkin) niin oli aika vilpoisaa. Pojalla sai olla suurimmaksi osaksi sukkahousut, housut ja kaksi paitaa päällä. Yhtenä päivänä ainoastaan hän tarkeni shortseilla ja t-paidalla. Olisi ehkä ollut järkeväpää lähteä sinne vähän myöhemmin. Kolme kertaa hän kuitenkin pääsi uima-altaaseen uimaan Merivesi oli kuulemma 17 asteista, mutta sinne ei oltaisi menty uimaan vaikka olisi ollut lämpimämpääkin kun ranta oli kivikkoinen ja aallot sen verta suuret. Toisaalta koska uima-allasalue oli niin hyvä niin ei koettu siihen mitään tarvettakaan.\nMeillä oli all inqlusive ja ruoka oli hyvää ja sitä oli paljon. Välipala oli vähän vähemmän houkutteleva, mutta sitä me ei juuri syötykään kun varsinaisilla ruuilla tuli niin paljon syötyä. Kahdella viidestä meidän porukassa meni maha tuolla reissulla sekaisin ja siinä meni kaikkiaan noin vuorukausi kun meni ohi. Olin kuvitellut, ettei tuolla Bahiassa olisi oikein muita kuin tuon Blue Villagen omia ravintoloita, mutta kyllä siellä niitä olikin useampi (ainakin kiinalaisia, pizzapaikkoja) eli mielestäni sinne voisi ihan hyvin mennä ilman tuota all inqlusiveakin vaikkei olisi huoneistohotelli. Itse ehkä ottaisin näillä tiedoilla puolihoidon.\nOstoksilla käytiin Atlanticossa, mitä myös minä suosittelen. Myös Inglesissä piipahdettiin, mutta se oli melkoinen pettymys. Yumbo ostoskeskuksessa ei ollut oikein muuta kuin turistikrääsäkauppoja ja samaa tavaraa myytiin rannallakin. Jos oltaisiin oltu pitempään reissussa niin oltaisiin varmaan menty pojan kanssa joku päivä käymään Inglesin rannalla (nyt käytiin tuolla tutustumisretkellä miehen kanssa kahdestaan), muuten se paikka ei kiehtonut yhtään. Jos shoppailla haluaisi niin sitten varmaan kannattaisi mennä käymään Las Palmasissa.\nKäytiin myös Finnmatkojen pienellä saarikierroksella ja se oli tosi kiva erityisesti hyvän oppaan takia. Jos tuonne lähtee ja suunnittelee menevänsä jollekin kierrokselle niin kannattaa valita Maaritin pitämä kierros (on olemassa ihan retki, jonka nimi on "Maaritin saarikierros" tms.). Hän on siellä asuva opas, joka tietää todella paljon Kanarian saarista ja kertoilee niistä mielenkiintoisesti bussimatkoilla.\nMillaista Bahia Felizissä on syyskuussa? Onko yhä lämmin? Että vauva tarkenee uida yms? Silloin tuskin on enää yhtä kuuma kuin usein heinäkuussa (+48'c )?\nOllaan lähdössä nyt 23.05. matkaan 1v2kk muksun kanssa Gran Canarialle Bahia Feliziin ja tuohon orquidea hotelliin. Voin kirjotella omia kokemuksia kun matkalta tullaan jos paikka kiinnostaa\nEn tiedä mihin tämän nyt laittaisi, mutta miten ihmeessä 1-v matkustaa esim. Bahia Felizissä? Alle 1-v:n kanssa oli niin helppoa kun oli oma turvakaukalo mukana ja sen sai sitten takseissa hyödynnettyä ja muuten travelsysteminä. Onko missään siellä päin takseissa automaattisesti turvaistuimia? Kun kerta busseihinkaan ei saa vaunuja ottaa. Onko järjetöntä lähteä Scooterseilla matkaan vai pitäisikö hommata pienemmät matkikset?\nMillainen oli johannalillyn matka 1v 2kk kanssa? Miten meni lento, entä siellä olo?\nOnkohan kenelläkään tuoreita kokemuksia Costa Adejesta / Fanabe? Matka suunnitteilla sinne ensi kevääksi ja kaikkia vinkkejä ja tietoja (ostokset, ravintolat, hotellit, ajanviete..) otetaan kiitollisena vastaan! Miten pieni paikka Adeje on, onko siellä mitään erityistä nähtävää ja paikallisasutusta vai onko pelkästään turistialuetta?


Pääkirjoitus: Trump leikkii ruutitynnyrillä Lähi-idässä – näin Venäjä hyötyy - Ilta-Sanomat\nPÄÄKIRJOITUS Päivitetty: 7.12.2017 21:09\nPääkirjoitus: Trump leikkii ruutitynnyrillä Lähi-idässä – näin Venäjä hyötyy\nPÄÄKIRJOITUS Presidentti Donald Trump hämmästytti maailmaa ilmoittamalla, että Yhdysvallat siirtää lähetystönsä Jerusalemiin.\nPalestiinalaiset mielenosoittajat sytyttivät Israelin ja Yhdysvaltain liput tuleen Gazassa presidentti Donald Trumpin ilmoitettua Yhdysvaltain lähetystön siirtämisestä Jerusalemiin.\nSiirtopäätös on ollut voimassa vuodesta 1995. Kukaan Yhdysvaltain presidentti ei ole uskaltanut laittaa sitä toimeen – ennen Trumpia. Lähi-idän ruutitynnyrissä päätös oli sama kuin olisi heittänyt palavan tulitikun bensa-astiaan. Lähetystön siirto merkitsisi sitä, että Yhdysvallat käytännössä hyväksyisi Israelin miehityksen Jerusalemissa ja sen, että Jerusalem on Israelin pääkaupunki. Israelin armeija valtasi Länsirannan ja Itä-Jerusalemin kuuden päivän sodassa 1967.\nSen jälkeen alueelle on yritetty neuvotella rauhaa ja ratkaista palestiinalaisten asemaa, huonolla menestyksellä. Trump lupasi, että rauhanprosessikin etenee. Tosin arabimaiden ja palestiinalaisten reaktioista päätellen Trumpin toive on jäämässä tyhjiksi sanoiksi. Trump lupaili presidenttikautensa alussa järjestää rauhan Israelin ja palestiinalaisten välillä. Asiaa piti hoitaa Trumpin vävy Jared Kushnerin: rauhanneuvottelut eivät ole kuitenkaan edenneet. Palestiinalaisten kommenteissa Trumpin päätöstä kuvattiin sodan julistukseksi ja kuoleman suudelmaksi rauhanprosessille. Lähi-idän rauhanponnistelut voivat silti jatkua normaalistikin. Lähetystö ei siirry Tel Avivista Jerusalemiin huomenna eikä vielä ensi vuonnakaan. Saattaa olla, että Yhdysvalloissa ehtii presidenttikin vaihtua ennen lopullista siirtymistä ja sitten tilanne voi olla taas toinen.\nNyt alueella pelätään levottomuuksia ja raketti-iskuja, eikä pelko ole mitenkään turha. Palestiinalaisen Hamas-järjestön johtaja lietsoikin jo uutta kansannousua eli intifadaa syyttämällä Yhdysvaltoja Israelin sionistisen politiikan tukemisesta. Uutta Lähi-idän ulkopuolelle suunnattua terroriaaltoa tuskin on tulossa ahtaalle ajetun Isis-järjestön kampanjan lisäksi. Silti amerikkalaisten siviilien ja sotilaiden on syytä olla varuillaan. Uhkauksia iskuista on jo annettu.\nVideo: Trump ilmoitti, että Yhdysvaltain lähetystö siirretään Tel Avivista Jerusalemiin\nKatso video: Trump julisti Jerusalemin Israelin pääkaupungiksi\nYhdysvaltain päätöksellä on monenlaisia seurauksia Lähi-idässä ja Euroopassa. Euroopassa ehdittiin jo iloita siitä, että vaalikamppailussaan ärhäkkäänä esiintynyt Trump ei ole toteuttanut tai ei ole pystynyt toteuttamaan kaikkia lupaamiaan kauhukuvia. Yhdysvallat ei ole vetäytymässä Euroopan puolustamisesta ja Natosta, vaan pitää järjestöä edelleen tärkeänä. Sen sijaan täysin puskista tullut Lähi-idän politiikan äkkikäännös voi aiheuttaa särön suhteisiin. Lähetystön siirtopäätös on varovaisin sanan kääntein tuomittu sekä Ranskassa että Britanniassa eli maissa, joissa asuu merkittävä muslimiväestö. Trump ikään kuin kirkastaa Yhdysvaltain ulkopolitiikkaa, mutta näin tehdessään, hän heittää eurooppalaisten liittolaistensa päälle mustan varjon. Useat Yhdysvaltain liittolaisina tunnetut arabimaat ovat huolestuneina pyytäneet Trumpia pyörtämään päätöksensä, ja palaamaan perinteiseen tapaan tehdä Lähi-idän politiikkaa neuvotteluiden kautta.\nSuurvaltapolitiikan kannalta Yhdysvaltain päätös toteutuessaan voi olla tuhoisa Yhdysvalloille itselleen. Lähi-idässä isompaa jalansijaa etsivät Venäjä hyötyy Trumpin siirtymisestä entistä selkeämmin Israelin leiriin. Venäjä ja Nato-maa Turkki ovat jo löytämässä toisensa, mutta Trumpin päätöksen jälkeen myös Yhdysvaltain hyvät suhteet Saudi-Arabiaan voivat romuttua. Ja Venäjä käyttää varmasti tilannetta hyväkseen: valtatyhjiö täyttyy.\nTrump ei ehkä lähetystön siirtopäätöstä tehdessään miettinyt tarpeeksi pitkälle sen seurauksia – mikä sinänsä, Trumpin kyseessä ollessa, ei ollut yllättävää.


Erja Lyytinen ja Curly Strings hurmasivat Baltic Sun -festivaalilla - Narvan linna tarjosi upean taustan uudelle festivaalille - Erja Lyytinen vauhdissa Baltc Sun -festivaalilla. *Narvassa *järjestettiin tänä vuonna ensimmäistä kertaa nelipäiväinen Baltic Sun -musiikkifestivaali, jo...\nKuumuus - [image: Tuuletusta] Tuuletus. Helteellä täytyy tuulettaa. Makrokuvat [image: suodatinkangas tuuletusikkunassa] Tuuletusikkuna [image: Tuuletus] Tuuletu...\nMitä jäljelle jää - Ajoittain minua on syytetty nihilismistä, koska en ota kantaa juuri mihinkään enkä näytä olevan kiinnostunut mistään. Se johtuu enimmäkseen siitä, ettei mi...\nDuuma lopetti eilen vähemmistökielten opinnot | CCCP - lupakulttuurin perinteistä reittiä elävän kaupungin olohuoneessa jalkapalloa ei pääse pakoon seuraavaksi emme ota berliiniä ei krimiä vaan manhattanin h...\nKustantajistakin välillä - Sunnuntaina 3.6. ilmestyneessä Helsingin sanomien lasten- ja nuortenkirja-aukeamassa oli mukana Sirkku Linnean kuvittama ja Minervan julkaisema *Suomen las...\nVille Ropponen: Taiteilijan työelämän erikoisuuksia - Haastattelin kahta taiteilijaa työelämän kysymyksistä. Tai työttömyyselämän. Tai oikeastaan tulottomuuden. Kävi ilmi, että molemmat heistä ymmärsivät työn,...


Ryöstöön kuuluu väkivalta tai sen uhka - Poliisi\nRyöstöön kuuluu väkivalta tai sen uhka\nRyöstössä tekijä anastaa tai ottaa luvattomasti käyttöön omaisuuttasi väkivaltaa käyttämällä tai väkivallalla uhkaamalla. Ryöstöä pidetään törkeänä, jos käytössä on ollut esimerkiksi ampuma-ase tai teräase. Jos ryöstön kohteena on vaikkapa bussin tai taksin kuljettaja, joka ei asemansa vuoksi voi puolustaa itseään, on kyseessä törkeä ryöstö. Ryöstön yritys on myös rangaistava teko.\nEro varkauteen on se, että ryöstö sisältää ihmiseen kohdistuvaa väkivaltaa tai sen uhkaa. Ryöstörikoksen lievää tekomuotoa ei ole laissa määritelty. Lievemmissä tapauksissa tekijää ei tuomita ryöstöstä, vaan niistä muista rikoksista, joita teko sisältää, kuten esimerkiksi varkaudesta ja lievästä pahoinpitelystä.\nVuonna 2019 poliisi kirjasi noin 1 800 erilaista ryöstörikoksiin liittyvää rikosta.\nRyöstöstä rangaistuksena voi saada vankeutta:\nryöstöstä vähintään 4 kuukautta ja enintään 6 vuotta vankeutta\ntörkeästä ryöstöstä vähintään 2 ja enintään 10 vuotta vankeutta.\nRyöstön kohteeksi joutunut voi kaivata tukea asiassa. Rikosuhripäivystys tukee rikoksen uhria, hänen läheisiään ja rikosasian todistajia. Poliisi voi pyytää rikoksen uhrilta lupaa siihen, että hänen tietonsa välitetään apua tarjoaville tahoille. Jokainen avuntarvitsija voi myös itse olla auttavaan tahoon yhteydessä.


Muusikoiden.net - Keskustelu - Fx loop syöttää ääntä vain toiselle kaiuttimelle\nAihe: Fx loop syöttää ääntä vain toiselle kaiuttimelle\nMulta löytyy Fenderin 2x10 Princeton chorus combo. Jos kytken kitaran suoraan (välissä siis säröpedaali) fx looppin returniin, niin silloin ainoastaan vahvistimen vasemmasta kaiuttimesta kuuluu ääni. Suoraan inputtiin kytkettäessä molemmat kaiuttimet soivat.\nVahvaista löytyy sekä mono että, stereo fx loop, mutta molemmista saan ainoastaan vasemman kaiuttimen soimaan. Missähän mahtaa olla vika ja kuinka sen saisi korjattua?\nhttps://images.reverb.com/image/upl … 1430940605/hbumpmr1amn4xe5vivno.jpg\nOnko se siis tuollainen?\n02.11.2020 14:14:35 (muokattu 02.11.2020 14:19:21)\nSyötäthän varmasti mono returniin? Jos syötät stereo returniin toimii vain vasen kanava.\nE: Jos se siis on yllä esitetyn kuvan mukainen\nEihän sinne kitaraa laiteta, se on efekteille..\nspeedyclarke: Eihän sinne kitaraa laiteta, se on efekteille..\nÄäni tälle ja mielenkiinnolla haluaisin kuulla miksi olet kitaraa työntämässä fx-looppiin inputin sijaan?\nToi on vähän niinkuin joulukinkun paistoa paistinpannulla, alta kyllä kuumenee mutta loppuperse onkin sitten raaka...\nGary the pine: Ääni tälle ja mielenkiinnolla haluaisin kuulla miksi olet kitaraa työntämässä fx-looppiin inputin sijaan?\nSyynä tähän on yleensä se, että halutaan käyttää erillistä etuastetta tai säröpedaalia etuasteena suoraan päätteeseen. Näin vahvistimen etuaste ei väritä saundia. Toimii erittäin hyvin monienkin säröjen kanssa.\nkojones: https://images.reverb.com/image/upl … 1430940605/hbumpmr1amn4xe5vivno.jpg\nNäyttää samalta juu. Kokeilin sekä monon että stereon ja molemmissa sama juttu. Säröpedaali (friedman dirty shirley) menee siksi suoraan efektiluuppiin koska siinä on parempi särö kuin vahvarin oma. Omaan korvaan kuulostaa parhaimmalta kun ohittaa koko vahvarin etuasteen ja helpottaa myös säätämistä kun kaikkia eq säätöjä ei oo tuplana.\nMites jos laitat plugin (vaikka toisen piuhan) siihen efektiloopin lähtöön?\nKai tohon stereolooppiin pitää tökätä stereoplugi että toimii stereona? Äkkiä vois tosta etupaneelin "kytkentäkaaviosta" näin päätellä.\npaskiaispaska: Kai tohon stereolooppiin pitää tökätä stereoplugi että toimii stereona? Äkkiä vois tosta etupaneelin "kytkentäkaaviosta" näin päätellä.\nStereoon ehdottomasti, mutta jos mono käyttäytyy kummasti niin se on vähän erikoista.\nJos tohon returniin jossa tip ja ring on kanavia tökkää monoplugin niin se tappaa\nsen kanavan signaalin joka menee siihen ringiin koska se maadoittuu.\nJos sen spedun lähtö on stereo niin toinen kanava plugin rinkulaan ja toinen tippiin.\nJos spedun lähtö on pelkkä mono niin vahvarin returniin stereoplugi jossa tippi ja rinkula\non tinattu yhteen ja menee sen spedun mono-ulostuloon,Silloin vahvari on mono mutta tulee kummastakin kääkättimestä\nVainottu: Syynä tähän on yleensä se, että halutaan käyttää erillistä etuastetta tai säröpedaalia etuasteena suoraan päätteeseen. Näin vahvistimen etuaste ei väritä saundia. Toimii erittäin hyvin monienkin säröjen kanssa.\nJuu, paitsi että just tässä tapauksessa sinne oltiin työntämässä kitaraa, ei erillistä etuastetta eikä pelkästä perinteisestä säröpurkistakaan oikein etuasteeksi ole.\nnorthern: Näyttää samalta juu. Kokeilin sekä monon että stereon ja molemmissa sama juttu. Säröpedaali (friedman dirty shirley) menee siksi suoraan efektiluuppiin koska siinä on parempi särö kuin vahvarin oma. Omaan korvaan kuulostaa parhaimmalta kun ohittaa koko vahvarin etuasteen ja helpottaa myös säätämistä kun kaikkia eq säätöjä ei oo tuplana.\nJa edelleen sulla on joku syy miksi se kitara ei mene inputtiin niinkuin on suunniteltu? Ja jos se särö kuulostaa paremmalta loopissa, niin sitten se särö on siellä loopissa, ihan niinkuin sekin kiekura on suunniteltu.\nVahvistin puhtaaksi ja säädöt neutraaliksi.\nMun on nyt tosi hankala nähdä syytä tälle "ongelmalle".\nGary the pine: Juu, paitsi että just tässä tapauksessa sinne oltiin työntämässä kitaraa, ei erillistä etuastetta eikä pelkästä perinteisestä säröpurkistakaan oikein etuasteeksi ole.\nTaitaa alkaa olla ihan varteenotettava vaihtoehto nykyään varsinkin rankemmassa musassa ja päätevahvistinta mallintavilla laitteilla.\nPaitsi että kysyjä jo ensimmäisessä viestissä selkeästi kertoi kokeilleensa myös mono-loopin returniin.\nBasifisti: Taitaa alkaa olla ihan varteenotettava vaihtoehto nykyään varsinkin rankemmassa musassa ja päätevahvistinta mallintavilla laitteilla.\nPaitsi että nyt sitä ollaan tekemässä Fenderin transistori-combolla ja tavallisella säröpurkilla.\nOn mulla suurinpiirtein käsitys mitä erilaisilla legopalikoilla voidaan tehdä, mutta tässä ei semmosia oikein ole käytössä, joten se edelleen ihmetyttää että miksi.\nGary the pine: Paitsi että nyt sitä ollaan tekemässä Fenderin transistori-combolla ja tavallisella säröpurkilla.\nMitä ihmeen väliä sillä on tässä aiheessa? Säröpurkki tai etuaste pitäisi toimia. Loopeissa on jotain vikaa.\ns8na: Loopeissa on jotain vikaa.\nEi välttämättä, voi olla vaan kytketty siten että lähdössä pitäisi olla jotain kiinni että toimisi monona. Varmistusta tälle odotellessa.\nJoo voi olla joku tuommonenkin juttu toki.\n03.11.2020 11:08:16 (muokattu 03.11.2020 11:09:17)\ns8na: Mitä ihmeen väliä sillä on tässä aiheessa? Säröpurkki tai etuaste pitäisi toimia. Loopeissa on jotain vikaa.\nNo koska ongelma on itse aiheutettu syystä tuntemattomasta, ei sitä ole suunniteltu käytettäväksi niin, ihan niinkuin kengät on suunniteltu pareiksi, kaks vasemmanjalan saapasta on melko vittumaiset jalassa ja sekin on itse aiheutettu ongelma.\nEdelleen, kitarasta inputtiin ja purkki looppiin, jos sen sinne siis haluaa, mikä tässä on ongelma?\nGary the pine: No koska ongelma on itse aiheutettu syystä tuntemattomasta, ei sitä ole suunniteltu käytettäväksi niin, ihan niinkuin kengät on suunniteltu pareiksi, kaks vasemmanjalan saapasta on melko vittumaiset jalassa ja sekin on itse aiheutettu ongelma.\nEikös tuossa tullut ihan tarpeeksi selitystä, miksi ollaan laittamassa säröpurkkia loopin paluuseen? Ei ole keneltäkään pois, jos haluaa toimia toisin kuin joku muu.\nItse kokeilisin, mitä tapahtuu, jos laittaa piuhan mono-loopin sendistä returniin. Jos ei toimi normaalisti, loopissa on vikaa. Jos toimii oikein, jättää piuhan sinne sendiin paikalleen.


Idiootit eivät ymmärrä väärinymmärtämistä, joten alkeiskurssi on paikallaan – eli pidätkö turpasi kiinni, vai soitetaanko poliisi? - Suomenkuvalehti.fi\nPidätkö jo turpasi kiinni, vai soitetaanko poliisi?\nukkola 15.11.2019 06:00\nKun eduskunnan apulaisoikeusasiamies kielsi koulujen joulujuhlat kirkossa, fundamentalistit närkästyivät. Kuten heti todettiin, kysymyksessä oli kuitenkin tahallinen väärinymmärtäminen. Kyllähän jokainen tajuaa, etteivät uskonasiat kuulu vuoden suurimpaan, perinteisimpään ja tuottavimpaan kulutusjuhlaan, jouluun.\nKeskustelu tahallisesta väärinymmärtämisestä on muutenkin kiihtynyt. Eduskunnassahan sitä on ilmennyt aina, mutta nykyisin kuulemma ymmärrellään väärin myös kahvipöydissä, makuuhuoneissa, televisiossa ja jopa sosiaalisessa mediassa.\nJos olen oikein ymmärtänyt, kaikki idiootit eivät kuitenkaan vielä osaa edes väärinymmärtämisen alkeita. Siispä tässä aloittelijan ohjeeksi muutamia yleisiä fraaseja ja niiden tahallisia väärinymmärryksiä (Y = ymmärtäjä, VY = väärinymmärtäjä):\nY: Hyvää päivää!


Porissa vastamielenosoitus Elokapinalle – silta poikki keskustassa puolisen tuntia | Yle Uutiset | yle.fi\nPorin vanha silta oli lauantai-iltana noin puolen tunnin ajan poikki, kun muutama ihminen istui keskelle ajorataa vastalauseena Elokapinan toiminnalle.\nElokapina katkaisi katuja Helsingissä. Porissa järjestetyssä muutaman ihmisen vastamielenosoituksessa käytettiin samoja keinoja. Kuva: Juho Liukkonen / Yle\n21.6. 10:30 • Päivitetty 21.6. 10:40\nLiikenne vilkasliikenteisellä Porin sillalla kaupungin keskustassa oli lauantaina kello 19:n aikaan noin puolen tunnin ajan poikki mielenosoituksen vuoksi. Muutama mielenosoittaja istui keskellä ajorataa, ja liikenne oli poikki molempiin suuntiin.\nMielenosoittajien mukaan kyse oli vastalauseesta ympäristöliike Elokapinan toiminnalle. Elokapina on tukkinut Helsingissä järjestämässään mielenosoituksessa Mannerheimintien ja Unioninkadun.\nSunnuntaina poliisi otti mielenosoittajia kiinni näiden jätettyä noudattamatta poliisin käskyjä. Elokapina on sanonut pysyvänsä kaduilla kunnes hallitus nopeuttaa ilmastoimia.\nPorin vanha silta oli lauantaina poikki mielenosoituksen takia. Kuva: Tiia Hemminki / Yle\nPorin vastamielenosoittajat olivat ilmoittaneet tempauksestaan etukäteen poliisille. Poliisin mukaan kyseessä oli yksityisen ihmisen järjestämä tempaus ja tilanne saatiin purettua hyvässä yhteisymmärryksessä, kun virkavalta saapui paikalle.\nElokapinan mielenosoitus jatkuu tänään Senaatintorilla – liikkeen mukaan kaikki eilen kiinniotetut nyt vapautettu


Samsung XCover Pro on suunniteltu kestämään kovaa käyttöä - myyntiin 31. tammikuuta 499 euron hinnalla - Puhelinvertailu\nSamsung julkisti virallisesti paljon huhutut Galaxy S10 Lite ja Galaxy Note10 Lite -puhelimet. Näiden yhteydessä Samsung paljasti isolla akulla ja kestävällä rakenteella varustetun Galaxy XCover Pro -puhelimen.\nMyös Galaxy A51 ja Galaxy A71 -puhelimet tulevat myyntiin Suomessa, joten Samsungin vuosi 2020 on alkanut suhteellisen vauhdikkaasti puhelimien osalta.\nSamsung Galaxy XCover Pro nähdään Suomen markkinoilla 31. tammikuuta alkaen 499 euron suositushinnalla varustettuna.\nTällä hinnalla saa itselleen vesitiiviillä (IP69) ja iskunkestävällä (MILSTD 810G) rakenteella varustetun luurin. Puhelimen on testattu kestävän pudotus 1,5 metrin korkeudelta. XCover Pro on myös suunniteltu toimimaan kylmissä ja kosteissa olosuhteissa Wet Touch -toiminnon sekä näytön herkkyyttä nostavan Glove Mode -tilan avulla.\nNäytön osalta löytyy 6,3 tuuman Full HD (1080 x 2400) TFT -näyttö, jonka vasemmasta yläkulmasta löytyy reikä etukameralla (13 megapikseliä) varustettuna.\nTakana sijaitsevat 25 megapikselin pääkamera sekä 8 megapikselin kamera. Tehoja antaa kahdeksanydinsuoritin, jonka tukena on 4 gigatavua keskusmuistia. Sisäistä tallennustilaa on 64 gigatavua, jota voi lisätä muistikortilla 512 gigatavuun asti.\nAkun koko on mukavat 4050 milliampeerituntia, joka tukee 15 watin pikalatausta. Käyttöjärjestelmänä on vielä vanhempi Android 9 Pie versio, mutta eiköhän Android 10 saavu puhelimeen ajan myötä.\nXCover Pron muita ominaisuuksia ovat kyljestä löytyvä sormenjälkilukija sekä kaksi ohjelmoitavaa painiketta. Näitä painikkeita voidaan käyttää esimerkiksi kytkemään taskulamppu päälle ja pois.\nKestävästä rakenteesta johtuen puhelimen mitat ovat 165,2 x 76,5 x 9,94 mm ja painoakin löytyy mukavat 217 grammaa.\nEdullinen Samsung Galaxy A01 julkistettu.


Heijastuspinta: The Girl With the Dragon Tattoo\nErikoinen puku on, melkein voisi luulla sinun olevan siinä asuissa.\nOlen nähnyt sen tyttö lohikäärme-tatuoinnissa olevan elokuvan, annan sille 6 tähteä kymmenestä. Ei ole tosin minun suosikkejani. Draamaa ja mystiikkaa enimmäkseen kuin toimintaa.\nHuomiota herättävä oli siinä leffassa, että päätoimittaja halusi tietää lähteen henkilön ja samalla tulee räväkästi pukeutunut nainen ovesta sisään ja sanoo lyhyesti asiansa. Se oli hienoa rooli-sovellusta häneltä.\n19. helmikuuta 2012 klo 15.01\nTajusin vastikään, että olet nähnyt toisenlaisen version kuin ruotslaisen version?\nTunnenpa itseni idiootiksi, kun en huomannut... Joka tapauksessa alkuperäiselle elokuvalle annan 6 tähteä. Uudelle en osaa sanoa, kun en ole nähnyt.\nMinua hiukan ihmetyttää, että miksi jenkeillä on hinku kopioida aasialaisten elokuvia luodakseen omaansa? Aasialaisten elokuvat ovat suhtkohtaan parempia kuin jenkkien. Ainoa poikkeus paremmuudesta on tämä elokuva "The Ring", se oli parempi jenkeille!\n19. helmikuuta 2012 klo 15.25\nFincherin version opening sequence on ehdottomasti parasta mitä tällä elokuvalla on tarjota. Led Zeppelinin Immigrant Songista on tehty hieno versio. Upea kokonisuus, upea vajaa kolmeminuuttinen.\nElokuva itse on ihan ok mutta minua häiritsi todella paljon osan yritys puhua ruotsalaisella aksentilla ja yritys lausua nimet ruotsalaisittain. Olisivat vaan puhuneet ihan normaalisti ja lausuneet nimet niin kuin ne luontevasti olisivat suusta ulos tulleet.\nMyös sään epälooginen vaihtelu häiritsi, välillä oli täysi talvi, sitten puissa oli lehdet mutta niissä oli syksyn värejä ja sitten oli taas talvinen keli ja yhtäkkkiä ei ollutkaan lunta ja sitten tulikin taas lunta.\nMinusta Fincherin versio oli aika sekava, vaikka olen lukenut kirjat ja nähnyt ruotsalaiset elokuvaversiot niin siitäkin huolimatta se tuntui sekavalta. En myöskään pitänyt siitä miten kosto kuvattiin väkivaltaisempana kuin kostettavat teot. Minun mielestäni käsikirjoitus Fincherin elokuvassa on aika huono.\nRooney Maran suoritus oli omalla tavallaan hieno tulkinta Lisbethista mutta kokonaisuutena se jäi mielestäni aika yksiulotteiseksi ja kovin "amerikkalaiseksi". Jatkuva kampausten vaihto tuntui jotenkin epärealistiselta ja "epä-Lisbethmäiseltä". Maran Lisbeth on minun mielestäni vähän turhan sliipattu.\nElokuva ei ollut varsinaisesti huono mutta päällimmäiseksi jäi mieleen, että kyseessä oli USAlaisten yritys tehdä ruotsalainen elokuva. Lisäksi se on minusta aika turha toisinto ruotsalaisesta elokuvaversiosta.\nMutta makuja on monia, tässä oli minun aatoksiani kyseisestä elokuvasta.\n19. helmikuuta 2012 klo 20.07\nNuo ääntämisasiat oli kyllä aika huvittavia, myönnän... :D\nJenkki-Lisbeth tuntui taas mulle jotenkin... en tiedä, potentiaalisesti läheisemmältä, hauraammalta, mutta sitten se hahmo kuitenkin jätettiin "kauas". Mikaeliin ei tuntunut syntyvän samanlaista luottamusta ja kontaktia kuin ruotsiversiossa - se mua ehkä häiritsi kaikista eniten. Tai siis, se esitettiin, että näin tapahtui, mutta se polku sinne jäi tosi etäiseksi ja epäsamastuttavaksi. Ruotsiversiossa jotenkin kaikki hahmot olivat tällä samalla tavalla "lähempänä".\nEhkä tän leffan suurin anti elokuvamaailmalle onkin juuri tämä, miten voidaan vertailla kahta suunnilleen samanlaista filmatisointia, joista kuitenkin löytyy selkeitä eroavuuksia about kaiken mahdollisen suhteen. Niinkuin Totally Rad Show:n tyypit sanoivat, tää on varmaan hyvää matskua niille, jotka opettelevat tai opiskelevat elokuvantekoa... :P Riippumatta siitä kumpaa versiota päätyy pitämään ansiokkaampana.\n19. helmikuuta 2012 klo 20.53


Varamiehinen HIFK häpäisi Jukurit – "En ole ikinä nähnyt vastaavaa, en pelaajana, enkä valmentajana" - Länsi-Savo\nVaramiehinen HIFK häpäisi Jukurit – "...\nJulkaistu 18.11.2020 21:39 Muokattu 18.11.2020 21:44\nJukurien jäähyaitiossa jouduttiin tinkimään turvaväleistä avauserän kahden ison rangaistuksen vuoksi. Oman maalin edustalla tilaa oli sen sijaan enemmän.\nMikkelin Jukurien vaikeudet jääkiekkoliigassa jatkuivat, kun HIFK järjesti keskiviikkoiltana täydellisen häpäisynäytöksen mikkeliläisvieraansa kustannuksella. Jukurit taipui Helsingissä 1-11 ja on hävinnyt kauden kaikki kuusi vierasotteluaan.\n– En ole ikinä nähnyt vastaavaa. En pelaajana, enkä valmentajana, mikkeliläisjoukkueen päävalmentaja Marko Kauppinen puhalteli ottelun jälkeen.\nJukureille tappio oli sen vuonna 2016 alkaneen liigataipaleen rumin. HIFK kuritti Jukureita isosti edellisen kerran helmikuussa 2018, mutta hellitti jo 8-0 tilanteessa.\nFlunssa-aallon harventama HIFK lähti otteluun vain 15 kenttäpelaajan voimin, mutta otti ottelun haltuun isännän elkein jo avausminuutilla. Anton Lundell piti Jukurien viisikkoa pujotteluratanaan ja hassutti pelivälineen Sami Rajaniemen selän taakse.\nEnnen erän puoliväliä Jukurit sotki peliään peräkkäisillä jäähyillä, kun ensin Samuli Piipponen ja sitten Ville Hyvärinen palelivat 2+10-minuuttiset. HIFK:n Juha Jääskä (2+1) teki Mikko Kousan (0+3) syötöstä 2-0 maalin ylivoimalla.\nToisessa erässä repesi\nMikkeliläisetkin saivat aikaan muutaman maukkaan tilanteen nopeilla hyökkäyksillä. Paras paikka aukesi alivoimalla Heikki Huttuselle, jolla olisi ollut tarjolla myös syöttöpaikka kahdella yhtä vastaan -hyökkäyksessä. Hyvin torjunut Niilo Halonen pysäytti Huttusen yrityksen, ja vastahyökkäyksen päätteeksi Jääskä napautti lukemat 3–0:aan.\n– Tällainen esitys ja tulo tänne. Ei tällä tavalla voi antaa periksi. Tämä pitää käsitellä joukkueen kesken, että olemme valmiina seuraavaan peliin. Ensimmäisenä asia käsitellään valmennuksen kanssa ja sitten pelaajien, Kauppinen avasi lähiaikojen suunnitelmaa.\nToisessa erässä Jukurien vähäkin yritys laantui, ja HIFK rallatteli Lundellin (2+4) johdolla karkuun. Viidennen takaiskun jälkeen Rajaniemi (6 torjuntaa) teki maalilla tilaa Eetu Randelinille (11), joka piti maalinsa koskemattomana vajaat kuusi minuuttia.\nKauden suurin yleisö\nJukureille ottelu tarjosi elämyksen, kun mikkeliläisjoukkue pääsi pelaamaan kauden tähän asti suurimman yleisömäärän edessä. Helsingin jäähalliin saapui 3 131 katsojaa, mikä on kuitenkin HIFK:n kotiotteluiden kauden heikoin lukema. Jukurit oli kauden aiemmissa otteluissaan pelannut alle 3 000 katsojan yleisöjoukkojen edessä. Edellinen kärkinoteeraus oli lokakuinen Ilves-Jukurit, jota seurasi Hakametsässä 2 571 katsojaa. Mikkelissä kauden suurin yleisömäärä on ollut viime viikon SaiPa-ottelun 1 392.\nSarjan kärkikahinoissa viihtyvä HIFK piti pelin hallussaan myös kolmannessa erässä, mutta Jukurien Aleksandr Jakovenko pääsi laukomaan Jesper Piitulaisen syötöstä lohtumaalin mikkeliläisille.\nAbramov pois myös Ilves-pelistä\nJukurien maaliahne Vitali Abramov on ollut sivussa viime otteluista eikä pelannut keskiviikkona. Hänen kaltainen ratkaisija olisi voinut iskeä maalin avauserän tilanteista, mutta HIFK:n vyöryä hänestä ei olisi ollut pysäyttämään.\n– Hän ei ole vielä tällä viikolla pelikunnossa, Kauppinen sanoi.\nSarjajumbo Jukurit jatkaa pelejään lauantaina, jolloin se isännöi kärkinippu Tampereen Ilvestä.\n– On pelattu melkein joka toinen päivä, mutta nyt on useampi päivä aikaa valmistautua seuraavaan peliin ja kasata rivit, todella pettynyt Kauppinen päätti.\nHIFK–Jukurit 11–1 (3–0, 6–0, 2–1)\n1. erä: 00.24 Anton Lundell (Mikko Kousa) 1–0 sr, 5.52 Juha Jääskä (Kousa, Antti Suomela) 2–0 yv2, 19.04 Jääskä (Tallberg, Lundell) 3–0 yv.\nJäähyt: 4.50 Samuli Piipponen J 2+10 min, 5.30 Ville Hyvärinen J 2+10 min, 11.34 Kousa H 2 min, 17.55 Ville Leskinen J 2 min.\n2. erä: 26.07 Johan Motin (Lundell, Tallberg) 4–0, Tallberg (Lundell, Kousa) 5–0, 33.15 Lundell (Tallberg, Jääskä) 6–0, 33.53 Miro Väänänen (Eero Teräväinen, Juho Keränen) 7–0, 35.30 Joona Luoto (Suomela) 8–0, 38.32 Micke-Max Åsten (Väänänen) 9–0.\nJäähyt: 23.54 Lundell H 2 min.\n3. erä: 43.51 Aleksandr Jakovenko (Jesper Piitulainen, Axel Rindell) 9–1 yv2, Väänänen (Åsten, Keränen) 10–1, 57.14 Tallberg (Aleksi Laakso, Lundell) 11–1.\nJäähyt: 42.07 joukkuerangaistus H 2 min, 43.16 Motin H 2 min.\nJäähyt yhteensä: HIFK 4x2 min=8 min, Jukurit 3x2 min+2x10 min=26 min.\nMaalivahtien torjunnat: Niilo Halonen HIFK 5+9+3=17, Sami Rajaniemi Jukurit 4+2+0=6 (vaihto 27.28), Eetu Randelin 0+6+5=11.\nErotuomarit: Petri Lindqvist, Timo Ruuska (Rasmus Arajärvi, Joni Pekkala)\nYleisöä: 3 131.\nKommentti: Jukurien sysimusta ilta Nordiksella jätti kysymyksiä, joihin seuran on pian vastattava 18.11.2020 21:45


Monokinin yllättävä historia: Uimapuku paljasti naisen rinnat - Lifestyle - MTV.fi\nLifestyle > Tyyli Julkaistu 09.07.2013 09:47 (Päivitetty 09.07.2013 12:07)\nNäyttelijä Shauna Sand esittelee uhkeata rintavarustustaan monikinissa.\nMonokinia markkinoidaan nykyään erityisesti muodokkaille naisille, sillä ylimääräiset vatsamakkarat piilottava uimapuku sopii hyvin kurvikkaille kaunottarille. Aiemmin monokini oli rohkean naisen valinta, koska uimapuvun ensiversio paljasti naisen rinnat.\nTv-persoona Teresa Giudice kuvattiin monokinissa perhelomalla.\nNäyttelijä ja malli Josie Goldberg monokinissa Miamissa.\nMonokini tarkoitti alun perin yläosatonta uimapukua, joka paljasti naisen rinnat. Suunnittelija Rudi Gernreich suunnitteli puvun vuonna 1963 vastalauseena tukahduttavalle yhteiskunnalle. Gernreich oli itse nudisti ja hän piti alastomuuden kieltämistä julkisilla paikoilla fasismina. Naisen paljaat rinnat symboloivat Gernreichin mukaan vapautta.\nGernreichin ei ollut aluksi tarkoitus tehdä monokinista kaupallista, mutta koska hän ei halunnut muiden vievän kunniaa suunnittelutyöltään, hän taipui lopulta kaupallisille toiveille. Monokini esiteltiin Look-lehdessä vuonna 1964. Mallina poseerasi prostituoitu, sillä kukaan kuvauksiin palkatuista viidestä mallista ei suostunut pitämään paljastavaa vaatetta. Välttääkseen kohua, monokini kuvattiin lopulta malli Peggy Moffittin päällä ja kuvaa jaettiin lehdistölle. William Claxtonin ottama kuva on yksi aikakauden ikimuistoisimmista.\nShauna Sand poseeraa seksikkäänä monokinissa.\nItalalaisviihdyttäjä Elena Barolo monokinissa Miamissa.\nGernreich ei kuitenkaan himoinnut kaupallista menestystä, vaan hänen suunnitteluideologiansa oli ylevämpi. Mies sanoi suunnittelunsa olevan profetaalista. Hän muun muassa toivoi poistavansa seksistä koko sen himokkaan ja kieroutuneen puolen.\n– Kyse oli muustakin kuin mitä pitää rannalla. Tarkoitus oli muuttaa kulttuuria koko yhteiskunnassa, oli kysymys vapaudesta ja emansipaatiosta. Monokini oli myös vastaisku jollekin periamerikkalaiselle: pikkupojille jotka naureskelevat, että naisella on rinnat, Gernreich kertoi Time-lehdelle vuonna 1969.\nEnsimmäinen julkisesti monokinia tiettävästi pitänyt nainen oli Carol Doda, joka piti asua San Franciscon Condor Nightclubissa. Tapahtuma aloitti Yhdysvalloissa yläosattomien yökerhojen aikakauden.\nLisää jännittäviä muotijuttuja Muotitietoinen-sarjassa\nDiane Kruger on valloittava näky höyhenenkevyessä kesämekossa – katso Tamara Beckwith näyttää mallia: Haalari voi olla hurjan seksikäs


LUJAT LUUT -ILMIÖ (liikunta ja kotitalous) - Vartsika bloggaa - Vartiokylän yläasteen koulun verkkolehti\nLUJAT LUUT -ILMIÖ (liikunta ja kotitalous)\nVartiokylän yläaste 22.5.2019 Ilmiöitä ihmettelemässä, Yleinen\nKeväällä 2019, osa seitsemänsistä luokista teki liikunnan sekä kotitalouden yhteisen ilmiö projektin liittyen lujaan luustoon. Ilmiön tarkoituksena oli pohtia, miten voi säilyttää lujat sekä terveet luut läpi elämän. Ilmiö oli ajankohtainen nuorille, sillä luut rupeavat pikkuhiljaa lopettamaan kasvamisen, jolloin on tärkeää pitää niistä hyvää huolta.\nYhdellä liikuntatunnilla aiheesta kertoi Helena Paulasto, Pääkaupunkiseudun Luustoyhdistyksestä. Luennolla puhuttiin osteoporoosista, säännöllisistä liikuntatottumuksista sekä luita rasittavasta liikunnasta, joka säilyttää ne terveempinä. Esimerkiksi pompuissa syntyvät tärähdykset ovat hyviä luustolle.\nKotitalouden tunneilla puhuttiin hyvästä, terveellisestä ja säännöllisestä syömisestä, kuten myös vitamiineista. Luut tarvitsevat vitamiineja sekä kivennäisaineita päivittäin pysyäkseen hyvässä kunnossa.\nSamoin kuin liikunnalle sekä syömiselle täytyy löytää sopiva tasapaino, täytyy myös muistaa, että uni on nuorelle hyvin tärkeää, ellei jopa välttämätöntä. Kunnolliset eli vähintään kahdeksan tunnin yöunet auttavat aivoja sekä lihaksia kehittymään. Oppiminenkin helpottuu, kun aivot ovat saaneet levättyä.\nAnna Sokka 7C


Perussuomalaisten alamäki — Lapin kultaa ja itsenäisyyttä janoava lapinÄSSÄ\n19.8.2014 19:48 Hemmo Koskiniemi\nPerussuomalaisten kannatus on jo jonkin aikaa laskenut. Viimeisin Helsingin Sanomien gallub lupaa 15%:a. Alamäki on useita prosentteja riippuen siitä mikä ajankohta otetaan tarkastelun kohteeksi.\nSuomella on vaikeat ajat edessä ja voi olla, että kansa ei usko ongelmien ratkeavan populismilla. Soinin vetovoima on laskemassa ja tilalle on tullut toinen oikeistopopulisti -Stubbi.\nMikäli demareiden nokkamiehiä on uskominen, mitä enemmän lyödään Stubbia sitä enemmän sataa Kokoomuksen laariin. Samassa "sateessa" oli Soini edellisten eduskuntavaalien aikaan.\nDemareiden laariin ei sada vaikka sitä kuinka lyötäisiin :)\nPerussuomalaisista on tullut EU:n puolue ja monet unioiniin kiriittisesti suhtautuneet ovat pettyneet. Vielä kun lisätään Soinin pääministeri- ja hallituskipeys alkaa eväät tulleen syödyksi.\nUkrainan kriisi osoitti kuinka kiltisti Perussuomalaiset seisovat EU rintamassa. Kritiikki on hävinnyt ja nyt ylistetään demariulkoministeri Tuomiojaa ja kokoomuslaista pääministeri Stubbia, joka on tehnyt kaikkensa EU rintaman luomisessa.\nPresidentti Niinistö on myöskin perussuomalaisten kestosuosikkeja.\nVennamon perillisille on kirosana puolueettomuus, liittoutumattomuus sekä sitoutumattomuus, koska linjan luoja on Kekkonen.\nPerussuomalaiset puolueena osui eduskuntavaalien alla kansan tuntojen suoneen, kun se nosti esille EU tuet ja Suomen osallistumisen niihin.\nKritiikki oli paikallaan ja kansa tuki.\nPerussuomalaiset nyt vuotaa Kokoomukseen ja Stubbin suuntaan.\nRatakaisevaa on se saako demarit virran kääntymään takaisin perussuomalaisista. Rinne on kyllä tuhdisti muuttanut linjaa, mutta "kotiinpalua ei näytä olevan näköpiirissä".\nPerussuomalaiset puolueena ovat karsineet vasemmalta laidalta tulleita aktiiveja kovalla kädellä, joka ei myöskään voi olla vaikuttamatta kannatukseen.\nTyöväenpuolue ei kunnioita työväenliikkeestä siirtyneitä jäseniään.\nPerussuomalaisten alamäki jatkuu, koska puolue haluaa olla hallituksessa eikä esitä räväkkiä puheita kansan keskuudessa.\nPääministerin paikasta käydään kova kisa pääkaupunkiseutu (Subbi) vastaa muu Suomi (Sipilä).\nKeskusta puoluena on toki jo tämän oivaltanut.\nLapissa piirijärjestö on hajonnut ja yhdistykset haukkovat henkeä, kuin kala kuivalla maalla.\nUutta puoluetta puuhataan entisen piirin puheenjohtajan ja nuorisopiirin puheenjohtajan toimesta.\nRovaniemellä uudet jäsenet tulivat "puhdistamaan politiikaa" (vaaliteema) ja heittivät perustajajäsenet ulos sekä veivät heiltä osallistumisoikeuden kunnallisvaaleihin.\njarmo ryyti 19.8.2014 19:51\nMielipidetutkimukset ovat poliittista viihdettä. Vaaleihin on vielä aikaa yllin kyllin. Poliittinen syksy näyttää suunnan. Stubbin ja median kuherruskuukausi on silloin loppunut.\nHemmo Koskiniemi 19.8.2014 19:56\nStubbi on median tuote ja valtsema, joten tilanne on hieman toinen, kuin mitä Soinilla oli.\nAri Alsio 19.8.2014 20:05\nHemmo kirjoittaa asiaa. Monet veikkasivat kokoomuslaisille alamäkeä, kun valitsivat Subbin, mutta toisin kävi. Stubb on mainettaan parempi.\nHemmo Koskiniemi 19.8.2014 20:29\nvielä on ennenaikaista sanoa kun näytöt puuttuu.\nAri Alsio 19.8.2014 21:04\nOnhan hänellä näyttöjä, rakettimainen nousu Kokoomuksen johtoon. Kymmenen vuotta sitten aivan noviisi politiikassa. Kyllä siinä on sinulle ja minulle molemmille näyttöä aivan kylliksi.\nHemmo Koskiniemi 19.8.2014 21:16 Vastaus kommenttiin #9\nTapio Vehmaskoski 19.8.2014 20:10\nSinäkin Hemmo olet Perusvastainen, sen olen huomannut. HS-artikkelissa lehden ja toimittajan Persuantipatiat yhtyivät ja HS saa alamäkikuvan ja tekstin oli suunta minne tahansa, kun Persuista puhutaan.\nSiinä olen kanssasi samaa mieltä, että Persut käyttäytyvät nykyään liian vaisusti verrattuna vaikka HS:n kirjoitukseen ja sinun mielipiteeseesi.\nTarttis Persupäässä aikaansaada rytinää, jos meinaa menestyä!\nErään työntekijäliiton jäsen sanoi, että kaataisivat edes patsaita, jos ei muuta aikaansaada tarkoittaen liittonsa edusmiehiä ja -naisia.\nHemmo Koskiniemi 19.8.2014 20:24\nKritiikki ja viha sekä vastaisuus ei ole sama asia.\nHyvästä kritiikistä seuraa hyviä uusia oivalluksia.\nPertti Väänänen 19.8.2014 20:18\nKorpraali Stubbin johtama Kokoomus on selvästi Suomen nato-myönteisin puolue RKP:n jälkeen. Tästä johtuu Kokoomuksen suosio.\nAlikersantti Soinin puolue vastustaa nato-jäsenyyttä ja näin menettää kannatustaan. Kaikkiahan me tiedämme, että Suomen pitää liittyä kuitenkin Natoon ajan myötä.\nHemmo Koskiniemi 19.8.2014 20:23\nNATO kysymys on varmaankin tulevissa vaaleissa yksi teema, jos ei tällä välin tule uusia sytykkeitä.\nVenäjän media levittää Subbista tietoa, että se olisi vastustanut pakotteita.\nSeppo Leskinen 19.8.2014 21:17\nVäärin, kannatus on hesarin tutkimuksessa 15,9%. Ja minä olen aivan varma, että kokoomuksen alamäki alkaa hyvissä ajoin ennen vaaleja. Ei tää kansa ole niin typerää, että vielä kokoomukselle vaalivoittoa.\nHemmo Koskiniemi 19.8.2014 21:28\nSeija Nylund 19.8.2014 22:27\nStubbilla on polku- ja Sipilällä sähköpyörä, luontuisiko Soinille alamäkeen huru-ukkojen menopeli.\nHemmo Koskiniemi 20.8.2014 06:37\nmitäpä sitä pyörää uudelleen keksimään, vaikka Sipilä innovaattori onkin.\nIlkka Varsio 19.8.2014 22:33\nSoinin kahden edellisen vaalin jälkeiset avaussanat puoluevalvojaisissa:\n" Ei tullut jytkyä " Pettynyttä taputtelua.\n" Ei saatu sanomaa perille". Kukaan ei taputtanut.\nOlavi Mansikka 19.8.2014 22:31\nsen siitä saa kun aletaan varmsitelemaan ääniä... ei enää kalastella. Laskeva puole yhdessä demareitten kanssa... Kepun äänetäjäthän on jo palanneet kepuun...\nHemmo Koskiniemi 20.8.2014 06:38\nReino Toivanen 19.8.2014 22:41\nHemmo, olen ollut jo vuoden päivät sitä mieltä, että persujen alamäki alkaa. Ja jatkossa jyrkkenee.\nJa tämä johtuu Soinin vallanhimosta, jonka vuoksi hän on muuttunut aivan liian joustavaksi EU- ja talouspolitiikassaan. Hän kuitenkin edustanee persuja? Muista edustajista ei ole kuulunut mitään.\nMielestäni persujen olisi tullut pysyä vaalien aikaisissa linjauksissaan.\nTosin vaaleihin on aikaa mutta Kokoomus ja Keskusta käynevät kilpailun suurimmasta puolueesta. Ja demarit ja persut kilpailevat samassa sarjassa. Voipa käydä niinkin, että persut tippuu 4. suurimmaksi puolueeksi.\nJa mikäli Kokomuksesta tulee suurin puolue ja Stubista pääministeri, Soinilla ei tule olemaan asiaa hallitukseen, vaikka ryhtyisi kannattamaan julkisesti EU - liittovaltiota.\nEli Soini sen nosti ja Soini sen laskee!\nHemmo Koskiniemi 19.8.2014 23:10\nIhan samallaisia aatoksia ja tuntemuksia nyky tilanteesta.\nTuukka Kuru 19.8.2014 23:10\nOnpa mukava nähdä itsensä Hemmon kuvissa!\nHemmo Koskiniemi 20.8.2014 07:35\nei kai olla kuvassa molemmat ?!\nTomi Ketola 19.8.2014 23:26\nEipä tuo jokapäiväisten valittajien, mielensäpahoittajien ja riidanhaastajien alamäki yllätä. Mukavat puheet ja toisaalta valitukset valitusten perään niittää nyt satoaan. Kun lisätään avoin venäjämielisyys EU:sta irtioton sivutuotteena niin kyllä silmät sokealta Reetaltakin avautuu.\nRasismin jätin tarkoituksella pois. Kentän ääntä voi lukea vaikka hommafoorumilla tai iltiksen foorumissa.\nHemmo Koskiniemi 20.8.2014 06:40\nsinulla on vielä suomalaisen jalostaminen kesken.\nAtte Rätt 20.8.2014 07:27\nHalla-aho äänestettiin Brysseliin, mikä tietää Helsingissä roimaa pudotusta persuille. Halla-ahoon henkilöityvä maahanmuuttokriittisyys selitti suuren osan alkuperäisestä jytkystä, ja jos sitä ei pidetä teemana esillä, niin ihmekös tuo kun kannatus laskee.\nHemmo Koskiniemi 20.8.2014 07:34\nJussi uskollisena systeemin miehenä uhrautui puolueen etujen mukaan ihan kuin kommunistit aikanaan.\njouko viitala 20.8.2014 09:23\nOlikos tämä Koskiniemi aikoinaan perussuomalaisissa?\nJos , niin ilon persujen alamäestä kyllä ymmärtää. Minulle sinänsä on melkein sama ketä vallassa on, järjellistä politiikkaa kun ei tunnu kukaan tekevän!


WebCal.fi » 13.01.2019\nArmenian 25th of Aracʿ, 1468\nBahá'í Jamál, 14th of Sharaf, Dál, Váhid 10, Kull-i-Shay 1\nCoptic 5 Tobi, 1735\nDiscordian Pungenday, Chaos 13th, 3185 YOLD\nEgyptian 30th of Pashons, 2767\nEthiopic 5 Ṭərri, 2011\nFrench Republican 24 Nivôse (Cuivre) an 227 de la Révolution\nGregorian Sunday, 13th January 2019\nHebrew 7th of Shevat, 5779\nIslamic 6 Jumada I, 1440\nISO 8601 2019-01-13\nISO day numbering Year 2019, day 13\nISO week numbering 2019-W02-7\nJulian 31 December, 2018\nJulian day numbering 2458497\nMayan long count 13.0.6.2.14\nPawukon Pawukon: 11707, Wuku: Langkir (13), Day: 90, Ekawara: Luang, Dwiwara: Pepet, Triwara: Kajeng, Caturwara: Menala, Pancawara: Umanis, Sadwara: Maulu, Saptawara: Sukra, Asatawara: Uma, Sangawara: Erangan, Dasawara: Pati\nPersian 23 Dey, 1397\nRoman pridie Kalendae, December, MMDCCLXXII\nZoroastrian 30th of Shahrewar, 1388\nAurinko (Houston, United States)\nnousu 8.16 (±0 min)\ntähtitieteellinen keskipäivä 13.30 (±0 min)\nlasku 18.43 (+1 min)\npäivän pituus 10 tuntia 27 minuuttia (+1 min)\nJoulurauhan loppumisen päivä\nJoulurauha on kristillisten maiden perinne, jonka mukaan juhlapyhien aikana on ponnisteltava tavallista enemmän yhteiskuntarauhan säilyttämiseksi. Kirjoittamattoman lain mukaisesti sotatoimet pyrittiin keskeyttämään ja rauhanajan rikkomuksista annetut tuomiot olivat ankarampia kuin muulloin.\nRuotsissa ja siihen kuuluneessa Suomessa aikoinaan voimassa olleiden lakien mukaan joulurauha oli voimassa 20 vuorokautta alkaen jouluaatosta ja päättyen nuutinpäivänä.\nPerinne on alkanut 1300-luvulla ja kukoisti ennen kaikkea 1700-luvulla.\nPyhä Hilarius Poitierslainen\n- skandinaavinen käräjäpäivä\nEnnen muinoin Suomessa vuoden loppu sijoittui syksyyn, aikaan jolloin sadonkorjuu oli saatu päätökseen. Uusi vuosi alkoi uuden metsästyskauden myötä. Elettiin luonnon ehdoilla ja asioita ei tarvinnut laskea päivän tarkkuudella. Sen sijaan katsottiin miltä sää näytti ja missä vaiheessa luonnon kiertokulku eteni.\nVuosi jakautui kahteen puolikkaaseen, talveen ja kesään. Ensimmäinen talvipäivä eli talviyö alkoi 14. lokakuuta ja ensimmäinen suviyö alkoi 14. huhtikuuta. Näiden määräpäivien välissä sijaitsi 13. tammikuuta talvennapa eli sydäntalvi ja keskikesä 13. heinäkuuta.\nTee unelmistasi totta -päivä


Sattuuhan sitä | Tuulestatemmattua\nNallikarin biitsi on taas paljaana, lumet ovat lähteneet. Meri toki on jäässä, jään päällä ohut tasainen vesikerros, joka jäädyttyään voi tehdä maisemaan valtavan luistinradan. [näkymä salin ”pyöräretkeltä”]\nSaattaa olla, että minun salilla treenaaminen ja polkeminen joutavat nyt tauolle. Olen kyllä tyytyväinen, että olen syksyllä asettamani tavoitteen 2 x viikossa salilla pitänyt, ja ohjelmaa on edes vähän rukattu rankemmaksi matkan varrella. Mutta vaikka on vasta maaliskuun puoliväli, näyttää siltä, että sähköpyöräilykauden alku ei enää ole kaukana. Kunhan kevyen liikenteen väylät ovat sulat (ja hiekattomat), minä siirryn niille, mikä näyttää tänä vuonna olevan mahdollista aiemmin kuin viime vuonna.\nTaidan antaa itselleni luvan jäädä pois kuntikselta ja jättää hulavanteen vaatehuoneeseen toisen, akuutimmankin syyn vuoksi. Sattuipa tänään pieni haveri, kun siivoilin/järjestelin vierashuonetta/studiota/tyttären entistä huonetta. Sinne on kertynyt luvattoman paljon kaikkea ”tausta- ja alustamateriaalia”: pleksejä, paksuja tasoja, ritilöitä, yms. Sekä kaikki studiolamppujen ja taustakankaiden softboxit ja telineet etc. Tänään päätin perata niitä, pakata alkuperäiskoteiloihin. Kaiken kaikkiaan tehdä huoneeseen tilaa ja järjestystä, semminkin kun Tyär on tulossa viikonloppuna pikapyrähdykselle kotikotiin.\nYksi iso levy – sellainen keittiötason painava palanen (noin 80 x 80 cm), jollaisia olen Bauhausin poistolaatikosta muutamia hankkinut – ja jollaisia olette monissa ruokakuvissa etc. nähneet (esim. tässä) – oli mielestäni nyt ”hyllyttämisen” tarpeessa. Veinpä sen sitten autotalliin: ylähyllyllä siellä on tilaa. Siispä sinne. Mutta eihän siellä pysynyt: onneksi terävä kulma ei tullut kasvoille, eikä päähän ja kun kroppani hyvin pistin eteen, se ei myöskään mennyt auton kylkeen. Meni omaan kylkeeni. Kylkiluita tuskin on poikki, mutta vähän raskaampi hengittäminen sattuu, eikä todellakaan tee mieli koskea hulavanteeseen tai käsipainoihin. Taidan siirtyä vain tepastelemaan.\nKategoriat Liikkuminen Jätä kommentti Artikkelien selaus\n1 200 669 kävijää (vuodesta 2009)


Yskäisy sveitsiläisessä jäähallissa voi viedä fanin pitkälle pakkohuilille – koronakurista lipsuvalle jopa vuosien porttikielto! - Jääkiekko - Ilta-Sanomat\nSveitsin jääkiekkoliigassa suunnitellaan erittäin tiukkoja koronamääräyksiä.\nSC Bernin faneja Sveitsin liigan ottelussa ZSC Lionseja vastaan Hallenstadion areenalla Zurichissä.Kuva: Arnd Wiegmann / Reuters\nSveitsin jääkiekon pääsarja National Leaguessa suunnitellaan tiukkaa koronakuria, ja sääntöjen rikkojille tiukkaakin tiukempia sanktioita.\nSwiss Hockey News kertoo sveitsiläislehti NZZ am Sonntagin saaneen haltuunsa liigan 16 sivuisen sääntösuunnitelman koronan varalle.\nSuunnitelman mukaan kaikilla katsojilla pitää olla kasvomaskit, seisoma- ja vieraskatsomot eivät ole käytössä ja kaikki koko katsomosektorin kattavat kannattajakoreografiat kiellettyjä. Esimerkiksi Sveitsissä yleisiä suuria fanilakanoita ei näin ollen ensi kaudella nähdä.\nLiigan koronasääntöjä rikkovia odottavat ankarat rangaistukset. Jos katsoja tahallisesti yskii tai sylkäisee toista henkilöä kohti, häntä odottaa kahden vuoden maanlaajuinen porttikielto kaikkiin liigan jäähalleihin. Kolmen vuoden porttikielto odottaa katsojaa, joka saapuu hallille positiivisesta koronatestituloksestaan välittämättä.\nSC Bernin ja Friborg-Gotteronin välinen ottelu pelattiin Sveitsin isoimpiin sisäareenoihin lukeutuvalla Postfinance Arenalla koronarajoitusten vuoksi tyhjille katsomoille 29. helmikuuta 2020.Kuva: Spp-Jp / Zuma Press\nLiigapomo Denis Vaucher on vahvistanut, että suunnitelmat pitävät paikkansa mutta hän painottaa, että tarkempia hallikohtaisia määräyksiä työstetään edelleen.\nSveitsin liittoneuvosto päättää ensi keskiviikkona, säilyykö nykyinen 1000 katsojan rajoitus ennallaan. Sveitsiläisjoukkueet ovat tehneet selväksi, etteivät selviä taloudellisesti niin pienille yleisömäärille pelattavista otteluista tulevalla kaudella.\nLiittoneuvoston jäsen Alain Berset kommentoi yleisörajoituksia NZZ am Sonntagille.\n– Paluuta täysiin katsomoihin ilman rajoituksia ei ole näköpiirissä. Säädökset tulevat riippumaan tapahtuman luonteesta. Usean päivän kestäville messuille voidaan myydä enemmän lippuja kuin konserttiin tai jalkapallo-otteluun, joissa tuhannet ihmiset kokoontuvat muutaman tunnin ajaksi, Berset sanoo Swiss Hockey Newsin mukaan.\nKiekkomaailma suree Adam Comrieta – Petri Matikainen joutui kertomaan ikävän uutisen joukkueelleen\nJääkiekko 9.8. 9:32\nSM-liiga 7.8. 14:35\nVeikkausliiga 8.7. 14:41


Millaisia kokemuksia Dubaista? Hyviä hotelli vinkkejä ja matkustus ajankohtaa? | Napsu\nKysytty: 28.10.2011 - 21:10\nVastattu: 29.10.2011 - 21:07\nJos olet shoppailija, niin tämä on hyvä paikka, ja vaikka et ostosretkiä harrastaisikaan, niin kyllä paikka on näkemisen ja kokemisen arvoinen. Itse olen muutaman kerran käynyt marras-joulukuulla ja sää on ollut sopiva.\nVastattu: 28.10.2011 - 21:42\nEi ole muita kokemuksia kuin mitä kuulin Finnairin lentoemoilta, jotka joutuivat pitämään siellä pakollisen vapaan lennoilla Thaimaaseen. Eivät tykänneet ollenkaan. Kokivat paikan hyvin ahdistavaksi. Mutta se oli heidän mielipiteensä. Varmasti siellä on ihan hyvä lomailla, kun noudattaa maassa maan tapoja ja muistaa, ettei se ole perinteinen rantalomakohde.\nVastattu: 28.10.2011 - 22:59\nMaassa asuneena ja siellä usein lomailleena voin suositella mikäli tykkää arabikulttuurista. Siedettävän lämmintä ei siis huippukuumaa on näin talvikuukausina. Marras-, joulu, tammikuu aina tuonne huhtikuulle asti. Sen jälkeen alkaa tajuttomat helteet ja kosteus joka on todellakin hankalaa kestää. Netistä löydät tietoa helpoiten. Jos alan kertomaan niin siitä syntyy romaani. Itse lomailen siellä mieluiten tammi- tai helmikuulla. Hotellit ovat huipputasoisia melkein kaikki. Minua ei ole ahdistanut siellä koskaan.\nVastattu: 29.10.2011 - 01:10\nMonet ovat Dubaita kehunneet.. ystäväpiiristäni...\nVastattu: 29.10.2011 - 14:03\nShopppailijan paratiisi, tammi-maaliskuulla ilmasto kuin Suomen kesä eli ei liian kuumaa.\nVastattu: 01.11.2011 - 14:09\nSamaa olen kuullut lentohenkilökunnalta etteivät pidä paikasta lainkaan. Itseäni kiinnostaa paremminkin luonto, kaupunkikulttuuri (vanhempai) eikä tuollaiset tehdyt systeemit. En usko että ikinä tuonne suuntaan jos tämä järki päässä pysyy.\nKaikkea saa jo Euroopasta ja paremmassa paketissa.


Hotellit lähellä kohdetta Potsdamin yliopiston kasvitieteellinen puutarha | Hotels.com\nHotellit lähellä Potsdamin yliopiston kasvitieteellinen puutarha – Brandenburger Vorstadt\nTutustu tarkemmin kohteeseen Potsdamin yliopiston kasvitieteellinen puutarha\nEtsitkö hotellia lähellä kohdetta Potsdamin yliopiston kasvitieteellinen puutarha?\nMissä Potsdamin yliopiston kasvitieteellinen puutarha sijaitsee?\nPotsdamin yliopiston kasvitieteellinen puutarha löytyy kaupungista Brandenburger Vorstadt. Voit viettää siellä rennon päivän tutkimalla nähtävyyksiä ja tutustumalla alueeseen. Mikäli pohdit, mitä nähtävää ja tehtävää alueella voisi olla, sinun kannattaa vierailla kohteissa Waldbühnen amfiteatteri ja Berliinin olympiastadion.\nMinne kohteen Potsdamin yliopiston kasvitieteellinen puutarha lähelle voin majoittua?\nMeiltä löytyy 18 hotellia, jotka sijaitsevat noin puolentoista kilometrin säteellä kohteesta Potsdamin yliopiston kasvitieteellinen puutarha. Voit takuuvarmasti löytää niistä itsellesi sopivan! Sinun kannattaa harkita esimerkiksi yhtä näistä vaihtoehdoista, jotka ovat asiakkaidemme suosiossa:\nNähtävää ja tehtävää kohteen Potsdamin yliopiston kasvitieteellinen puutarha lähellä\nNähtävää kohteessa Potsdamin yliopiston kasvitieteellinen puutarha\nTehtävää kohteessa Potsdamin yliopiston kasvitieteellinen puutarha\nMiten pääsen kohteeseen Potsdamin yliopiston kasvitieteellinen puutarha


Paljonko Kotisivut Maksaa? (Lue Ennenkuin Ostat Sivut!!) - Visire\nPaljonko Kotisivut Maksaa?\nPaljonko Kotisivut Maksaa oikeasti? Kotisivut voivat ehkä vaikuttaa turhalta hankinnalta, joka on vain yksi turhake lisää, joka maksaa rahaa. Tämä on tapaus, jos kotisivuja lähtee hankkimaan ilman selvää tavoitetta ja suunnitelmaa.\nIlman selvää suunnitelmaa mitä sivuilta haluaa itse sivujen tuottamisesta, tulee myös huomattavasti vaikeampaa.\nNo, paljonko kotisivut maksaa?\nTähän on kaksi vastausta riippuen siitä mitä itse haluaa.\n1. Kotisivukoneet tai valmis teema\nEnsimmäinen vaihtoehto on tietenkin edullisempi koska teet kaiken työn itse. Kotisivukoneiden tapauksissa voi hinta olla jopa ilmainen. Tämä yleensä kumminkin tarkoittaa, että sivujen osoitteeseen lisätään kotisivukoneyritysten joku oma teksti. Tai jonnekin sinun yrityksesi sivuille tulee teksti, joka kertoo minkä kautta sivut ovat tehty.\nValmiissa teemoissa on myös yleensä se huono puoli, että sivut näyttävät samanlaisilta, kun tuhansien muiden sivut, jotka sattuvat käyttämään samaa teemaa sinun kanssasi.\n2. Täysin sinulle räätälöidyt kotisivut\nToinen vaihtoehto on, että sivut rakennetaan alusta loppuun täysin sinun yritystäsi ja tarpeidesi mukaisesti. Tämä on yritystä ajatellen parempi vaihtoehto, sillä ulkoasu on täysin uniikki eikä muiden sivut näytä samanlaisilta.\nDesign pystytään suunnittelemaan täysin toiveiden mukaisesti ja vain mielikuvitus on rajana!\nTämä toinen vaihtoehto tietenkin yleensä tarkoittaa, että sivujen luominen luovutetaan jonkun osaavan henkilön hommaksi ja silloin tietenkin hinta hyvin harvoin on ilmainen.\nPaljonko kotisivut maksavat tämän vaihtoehdon kautta riippuu todella paljon mistä kotisivut päättävät hankkia ja mitä niihin halutaan. Jotkut mainostoimistot voivat pyytää monia tuhansia sivuista, kun taas pienemmät yksityishenkilöt pyytävät samasta työstä muutaman satasen.\nMiksi tämä hintaero mainostoimistoiden ja yksityishenkilöiden välillä?\nHyvä että kysyit!\nTämä on asia, johon on hieman monimutkaista vastata mutta lyhyt ja yksinkertainen vastaus on, että mainostoimistot ovat yleensä suurempia yrityksiä, joilla on paljon referenssejä ja usein myös palkkaavat työntekijöitä. Täten myös kotisivujen hinnat ovat korkeammat.\nTähän yleensä vaikuttaa myös se, että mainostoimistot nimensä mukaan tekevät myös usein mainoksia sekä sosiaaliseen mediaan että mainostauluihin ja tämä palvelu voi joskus sisältyä jollakin tasolla kotisivujen pakettihintaan mukaan.\nLue nämä seuraavaksi:\nKotisivut Halvalla: Onko kotisivut halvalla hyvä ostos? \n5# Syytä Miksi Responsiiviset Kotisivut! Uudet Sivut, Parempi Toimivuus\n© Copyright 2021, Visire.fi. All Rights Reserved


Essentiaalista vapinaa sairastavan tuen tarve - Theseus\nEssentiaalista vapinaa sairastavan tuen tarve\nRantakari, Elina; Rautiainen, Janet (2019)\nTämä opinnäytetyö on toteutettu yhteistyössä Parkinsonliiton kanssa. Opinnäytetyön tarkoituksena oli kuvailla essentiaalista vapinaa sairastavien tuen tarpeita. Työn tavoitteena on, että saatua tietoa hyödynnetään jatkossa kehittämällä essentiaaliseen vapinaan tarjottavia tukimuotoja.\nTyö toteutettiin laadullisin tutkimusmenetelmin, teemahaastattelun keinoin. Aineisto kerättiin haastattelemalla viittä essentiaalista vapinaa sairastavaa henkilöä kasvotusten tai puhelimitse yksilöhaastatteluna. Haastatteluista saadut aineistot analysoitiin käyttämällä induktiivista sisällönanalyysia. Analysointi aloitettiin litteroimalla ja pelkistämällä haastattelut. Sen jälkeen pelkistetyistä haastatteluista poimittiin työn tarkoitusta vastaavia ilmaisuja, jotka ryhmiteltiin ala- ja yläluokiksi niiden teoreettisen merkityksen perusteella. Tutkimuksen pääluokka oli essentiaalista vapinaa sairastavan tuen tarve.\nTulokset jaoteltiin kuuteen eri yläluokkaan: henkinen tuki, lääkkeellinen tuki, lääkkeetön tuki, tiedontarve, hoidon jatkuvuus sekä taloudellinen tuki. Näistä jokainen yläluokka jakaantui edelleen yhdestä kolmeen alaluokkaan. Henkisen tuen alaluokaksi muodostui vertaistuki. Lääkkeellisen tuen alaluokiksi tulivat lääkehoidon kehittyminen ja sopivan lääkityksen löytyminen. Lääkkeettömän tuen alaluokkia olivat apuvälineet, fysioterapia ja lääkkeettömien hoitojen löytyminen. Tiedontarpeen alaluokkia olivat tiedon lisääminen, tiedon välitys ja ennakkoluulojen vähentäminen. Hoidon jatkuvuuden alaluokkiin lukeutuivat säännölliset kontrollit, moniammatillinen yhteistyö ja pysyvä lääkäri-potilassuhde ja taloudellisen tuen alaluokkia olivat KELA-korvaukset sekä sosioekonominen tuki.\nTuloksissa korostuivat vertaistuen tärkeys ja tarve, sairauteen liittyvän tiedon tarve, tiedonvälitys ja sairauteen kohdistuvien ennakkoluulojen vähentäminen. Tulosten mukaan tuen tarvetta koetaan erityisesti myös sopivan lääkehoidon löytymisessä, lääkkeettömien hoitokeinojen saatavuudessa ja hoidon jatkuvuudessa.


7 myyttiä ruosteenestosta\nkeskiviikko 16.01.2013 klo 8:20\nRuosteenestoon liittyy paljon vääriä uskomuksia. Yksi niistä kertoo, ettei uutta autoa saa ruostesuojata.\n1. Uutta autoa ei tarvitse ruostesuojata.\n– Ei tarvitse, jos autoa pitää vain pari, kolme vuotta, mutta auton ikää se vähentää. Tehdassuojauksessa on alettu käyttää ympäristösyistä aiempaa vähemmän suoja-aineita ja myös maalia. Ostajan on helpompaa ja halvempaa suojata uusi auto kuin alkaa korjata jo alkaneita vaurioita, jos siis aiot pitää autoa.\n2. Sinkitty kori ei ruostu\n– Autotehtaat käyttävät ns. sähkösinkitystä, jolla sinkkipöly kiinnitetään metalliin. Sinkkimäärä on pienehkö. Suoja kestää enimmillään 2–3 vuotta. Sen jälkeen suola jo puree. Kiveniskemistä ruoste alkaa jo aikaisemmin. Puhkiruostumiseen menee toki pidempi aika.\n3. Autoni alla on muovipaneelit. Ne suojaavat ruosteelta.\n- Eivät suojaa kuin osittain. Pahimmillaan hienojakoinen, kostea tiepöly kasautuu pellin ja muovien väliin ja nopeuttaa ruostumista.\n4. Uuden auton ruostesuojaus katkaisee autotehtaan ruostetakuun.\n– Kuluttajaviraston mukaan ruosteenestokäsittely ei voi aiheuttaa korin puhkiruostumattomuustakuun raukeamista. Ruosteenestohan parantaa auton korin kestävyyttä. Jos ruosteensuojauksessa tehdään virhe, niin vastuu on suojausliikkeellä.\n5. Auto pitää huoltaa aina merkki-huollossa, jotta ruostetakuu säilyisi.\n– Määräaikaishuollon saa tehdä missä tahansa korjaamossa, joka täyttää merkille määrätyt ehdot. Ruostetakuu edellyttää kuitenkin vuotuista tarkistusleimaa huoltokirjaan. Jotkut maahantuojat ovat sitoneet leiman omaan vuosihuoltoonsa. Asia on kiistanalainen. Kannattaa pyytää piirimyyjältä erillistodistus koritakuun voimassaolosta, jos huoltaa muualla. Todistuslomakkeen saa osoitteesta www.arekl.info.\n6. Uuden auton pitkä ruostetakuu kattaa mahdolliset ruostevauriot.\n- Ei mene niin. Ruostetakuu on ns. puhkiruostumattomuustakuu. Se korvaa rakenteiden sisältä alkavat vauriot. Se rajaa pois ns. esimerkiksi kiveniskemistä tai suolasyöpymistä alkaneet ruostevauriot ja käytännössä lähes kaikki alustaan liittyvät ruosteet.\n7. Ruostevauriot paljastuvat aina katsastuksessa.\n– Valitettavasti eivät enää paljastu, koska katsastusmies ei näe muovikatteiden alle eikä hänellä ole oikeutta purkaa niitä. Muovin alla voi piillä ruostepommi.\n– Autojen ruostesuojaus on selkeästi heikentynyt viime vuosina, sanoo 40 vuotta alalla toiminut Finikor Oy:n toimitusjohtaja Pentti Harjula.– Hyvänäkin pidettyjen autojen suojaus on heikentynyt.- Itse ajaisin auton suojaukseen jo ennen ensimmäistä tiesuolakylpyä.\nHarjulan puheen voi tietysti tulkita ruostesuojamiehen markkinoinniksi, mutta Harjula ei ole yksin ajatustensa takana. Esimerkiksi Tuulilasi -lehti ja Moottori -lehti ovat tehneetomaa ruostetutkimusta ja päätyneet samaan.\nRuotsalainen ViBilägare -lehti on seurannut autojen ruostesuojausta pisimpään ja vuosi sitten julkaistussa tutkimuksessa kävi ilmi, että täyden viiden pisteet autot ovat vähentyneet. Sen sijaan 2/5 pisteen todistuksia jaettiin useallekin.


Kirjoittaja Viesti Viestin aihe: kelkkakyyti\n^ huono homma\n^^hyvä homma, pääsee käymään vaikka Haltin tuvilla kohtuu hintaan ja viettämään siellä pienen yhden tai kahden yön loman\nKorjaus: kaksi yötähän tuolla pitää lomailla, mutta voihan vaikka tupaa vaihtaa välillä\nTuvat taitaa olla omin voimin liikkuville, veikkaan että tämä tulee unohtumaan monilta. Erittäin ikävä kehitys suunta, mutta ehkä nämä helppojen elämysten saamiseen liittyvät jutut kuvastaa ajan henkeä ja tulevat lisääntymään vielä kansallispuistoihinkin.\nJustiinsa juu. Metsähallituksen rahantarve pitäisi tyydyttää joillakin muilla keinoin. Paljonkohan tuollaisestakin oikeudesta yrittäjä MH:lle maksaa, tuskIn paljoakaan. No, tää on tätä nykyaikaa ja pahemmaksi vaan muuttuu, ei maha mittään tavallinen viherpiiperö sille.\nEnsimmäinen reaktio oli kyllä itelläki aika negatiivinen, nyt (nytkö vasta) turistit tulee autiotupia tukkimaan ja sinne leiriä pitämään. Toisaalta tuo mahdollistaakin aikalailla erilaisia reittisuunnitelmia omillekkin aikatauluiltaan liian tiukoille reissuille: kyydillä Pitsukselle ja kaukana turistireiteistä takaisin... Saas nähdä\nMikä ihmeen tunturitaksi? Joku telaketjuilla kulkeva? 4-veto maastokuorma-auto? Ei sinne kyllä mikään normaali taksi pääse.\n^ Hotellin kuvassa oli moottorikelkan vetämä reki jossa olin näkevinäni paikat kuudelle hengelle ja tavaratilaakin perällä.\nAah, ok. Minä kun en retkeile muuta kuin kesällä niin ei tule ajatelleeksi että jotkut (hullut) retkeilee myös talvella. Talvisin istun sisällä ja menen ulos vain kun on ihan pakko, kuten kaupassakäynti tai muu asiointi.\ntalvella retkeilyssä hienointa se valkeus mikä on.Ainoa vain että joutuu hankimaan\nvarusteita kesäretkeilyyn verrattuna hitusen enemmän.\neikö kilpisjärvellä ole ollut juhannushiihdot perinteisesti\nEi kai metsähallitus saa tuosta senttiäkään, paikalliset saa ajaa maksutta valtion mailla, oli reki perässä tai ei. Onhan ohjelmapalveluyritykset kuskanneet ihmisiä tunturiin iät ajat. Ei kai tässä taksissa mitään muuta uutta ole kuin kiinteät aikataulut ilman ilmoittautumista.\nAika usein täällä on kyselty kelkanjälkien perään. Nyt niitä on luvassa ihan aikatauluineen.\nJos noilla esitellyillä reiteillä pysyvät niin minun puolesta.\nElämyksiä heillekin jotka syystä tai toisesta eivät muuten tuonne pääse.\nOnhan tuolla sama kelkkaralli ollut muutenkin, nyt vaan selkeästi aikataulutettu.\nTaitaakin olla asia noin, eipä siinä sitten rahalla olekaan osuutta asiaan.\nHyviäkin puolia taksipalvelusta löytyy; kalastajat pääsevät helposti rautupilkille ja vapaalaskettelijat tekemään koukeroitaan Haltin rinteeseen. Perinteiselle hiihtovaeltajallekin kuljetusmahdollisuus sallii tekemään monipuolisempia reittisuunnitelmia.\nTupien säännöt saattavat mennä uusiksi, ainakin tungosta on luvassa kevättalven viimeisille viikoille.\nRauhaa ja hiljaisuutta löytyy tuon reitin sivuilta vaikka kuinka paljon sitä kaipaaville.\nLuulin että taksikyydit vapautuu vasta kesällä. Jatkossa kuka tahansa saa ajella taksikyytejä millä tahansa härpättimellä. Kesällä tietysti mönkijällä. Ehdotan Porojärven rengasreitin perustamista. Sitähän se Urkkikin aikoinaan hiihteli ja ajelutettiin. Samaa pitää saada Saariselälle. Tässä avautuu melkoiset parannusmahdollisuudet.


Leningrad - uusimmat sisällöt – yle.fi\nTurku poistaa Leninin patsaan ydinkeskustasta – taustalla Venäjän hyökkäys Ukrainaan\nTurun kaupungin mukaan Lenin-patsas poistetaan, koska Venäjän aloittaman hyökkäyssodan jälkeen patsas on herättänyt yleisössä ja mediassa toistuvasti tunteita ja keskustelua.\nSuomalaisten matkat Neuvostoliittoon olivat usein täynnä trokausta ja vodkaa – Leningradissa turisteja kutsuttiin myös "nelijalkaisiksi ystäviksi"\n“Jopa neuvostoihminen halusi pukeutua hyvin”, kirjoittaa Itä-Suomen yliopiston tutkija uudessa suomalaisturismista ja venäläisistä trokareista kertovassa kirjassaan.\n15-vuotias poika hautasi neuvostosotilaan ja hoiti vuosikymmeniä hautaa Ristijärvellä – kuolleesta miehestä löydetty uutta tietoa\nSeuraavaksi etsitään kuolleen neuvostosotilaan sukulaisia, jotta he saisivat tietää, missä isoisän tai isoisoisän luut lepäävät.\nEila jäi Karjalaan, kun naapurit muuttivat Suomeen – ja on valintaansa tyytyväinen\nPikkukylään jäänyt inkeriläinen iloitsee eläkevuosinaan suurperheestään ja elintason noususta. Hän on niin tyytyväinen oloonsa Karjalassa, että aikoo pitkästä aikaa jopa äänestää sunnuntaina Venäjän parlamenttivaaleissa.\nVenäjällä on jo jonkin aikaa odotettu muutoksia Putinin lähipiiriin. Perjantaina potkut sai Putinin oikeaksi kädeksi kutsuttu hallintopäällikkö Sergei Ivanov, jolla on paljon kytköksiä myös Suomeen.\nAlakurtti, Kantalahti, Petsamo, Murmansk, Leningrad, Tallinna. Nämä lähellä Suomea olevat paikkakunnat olivat Yhdysvaltain ydinaseiden maaliluettelossa kylmän sodan vaarallisimpina vuosina. Luettelo julkistettiin ensimmäistä kertaa virallisesti Yhdysvalloissa viime joulukuussa. Valtiotieteen tohtori Pekka Visurin mukaan julkistus antaa yksityiskohtaisempaa tietoa suurvallan varustautumisesta täysimittaiseen ydinsotaan kylmän sodan pahimpina vuosina.\nLeningradin piirityksestä 70 vuotta – Saksa pyysi anteeksi, henkiinjäänyt muisteli tuskaa ja toivoa\nNatsien piirittämässä Leningradissa nääntyi jopa miljoona ihmistä. Saksan liittopresidentin Joachim Gauckin mukaan kärsimyksen määrä kauhistuttaa yhä.\nVenäjällä muistellaan Leningradin piirityksen päättymistä - video\nLeningradin piiritys päättyi tasan 70 vuotta sitten. Yli tuhat ihmistä osallistui neuvostoajan sotilaskalustoa esittelevään paraatiin Pietarissa.\nPolitiikan ailahtelevuus ja talouden vuoristorata säikäyttävät länsimaita Venäjällä\nMonilla suomalaisilla yrityksillä on liian ruusuinen kuva Venäjän markkinoista. Liki neljännesvuosisadan Pietarissa työskennellyt suomalaiskonkari sanoo, että Venäjälle menijän on syytä varata viiden vuoden taistelukassa.\n80 vuotta rajavyöhykkeellä\nMatti Timperin kotitalosta on Venäjän rajalle matkaa 50 metriä. Timperi on elänyt rajan ehdoilla 30-luvulta asti. Hän on nähnyt muun muassa sodan alkamisen sekä Suomen rajan siirtymisen Leningradin pohjoispuolelta omien maiden päälle.\nPietarista Pelloon: Unet yhä venäjäksi\nPellolaisen Noemi Lehkosen synnyinkoti on Venäjällä miljoonakaupunki Pietarissa, entisessä Leningradissa. 20 vuotta sitten Noemi muutti Suomen Lappiin. Hän tuli Pelloon, avioitui ja perusti perheen.\nNettihitiksi nousseen neuvostolaulun esittäjä Eduard Hil on kuollut\nHil oli Neuvostoliitossa palkittu baritoni. Viimeisinä vuosinaan hän nousi nettihitiksi myös muualla maailmassa YouTubessa levinneen Trololo-kappaleen ansiosta.\nVenäjän verkossa: Vihaisia lintuja ja valkobandiitteja\nMonet ovat varmaan itseni tavoin pohtineet, millaisia ovat ne suomalaiset tapahtumat, jotka kerrotaan uutisina myös Venäjällä. Ja millainen kuva niiden kautta Suomesta ja suomalaisista venäläisille muodostuu.\nNeuvostoliitolla oli kahdet kasvot\nNeuvostoliiton hajoamisesta tulee kuluneeksi 20 vuotta. Virallisesti naapurin suuri ja mahtava lakkasi olemasta jouluna 1991. Tampereen Lenin-museon johtajan Aimo Minkkisen muistoihin Neuvostoliitto piirtyi niin opiskelijan paratiisina kuin ihmisoikeuksien rikkojanakin.\nPala Turkua keskellä Pietaria\nTurku ja Pietari ovat vanhoja ystäviä. Turussa on Leningradinkatu. Vastaavasti Pietarista löytyy Turkukatu. Turku ja Pietari ovat olleet ystävyyskaupunkeja jo vuodesta 1953 lähtien.\nForeign Minister Tackles Land Sales Ban on a Russian Visit\nFinland’s Foreign Minister Alexander Stubb has discussed Russian land sales ban with regional officials on his visit to northwest Russia on Tuesday. The three-day visit will encompass St. Petersburg, Vyborg and Petrozavodsk.\nMessierin Kanada hävisi KHL-seuralle\nSveitsissä pelatussa jääkiekon Spengler-cupin loppuottelussa Mark Messierin valmentama Kanadan joukkue hävisi SKA Pietarille maalein 3-4. SKA ei ole voittanut maailman vanhinta jääkiekkoturnausta sitten vuoden 1977. Tosin tuolloinkin voitto irtosi seuralle, joka kulki nimellä SKA Leningrad.\n7.2.1940: Kajaani rajun pommituksen kohteena\nKarjalan kannaksen suomalaisjoukot ovat tiukoilla. Neuvostojoukkojen keskeytymätön tykistötuli, ilmapommitukset ja panssarivaunujen sekä jalkaväen hyökkäykset jatkuvat jo seitsemättä päivää 3. divisioonan puolustusalueella.\n22.1.1940: Vakoojia otetaan kiinni Laatokalla\nKolme suomalaismallisiin sotilasvarusteisiin pukeutunutta neuvostovakoojaa jää kiinni Yläppäänniemen edustalla Laatokalla. Heistä kaksi on karjalaisia ja yksi inkeriläinen.\nKun presidentti lausuu "kansalaiset", suomalaiset hiljentyvät kuuntelemaan Tasavallan johtohahmoa. Presidenttien merkittävimmät puheet on nyt koottu kirjaksi.\nTalvisota ei kiinnosta Venäjän nykypolvea\nVenäjällä talvisodasta tiedetään yhä vähän. Nyky-Venäjällä sodan aloittajana pidetään puna-armeijaa, joka puolusti sodassa strategisia etujaan. Talvisodan syttymisestä tulee tänään maanantaina kuluneeksi 70 vuotta.\nUlkoministeriön apu ulkomailla oleville suomalaisille vaihtelee\nHädänalaisten suomalaisten kohtaloista ulkomailla on valmistunut ensimmäinen tutkimus. Tutkimuksesta käy ilmi, kuinka ulkoministeriö on pyrkinyt auttamaan suomalaisia varsin poikkeuksellisella tavalla, kuten myöntämällä passin väärälle nimelle.\nKommunistit kimmastuivat - Leningradin asemasta Nikolain asema\nVenäjän valtion rautatiet on toistaiseksi pyörtänyt päätöksensa, jonka mukaan Moskovassa sijaitsevan Leningradin rautatieaseman nimi palautetaan Nikolain asemaksi.\nVenäjän kirkon johtaja Aleksi II kuollut\nVenäjän ortodoksikirkon johtaja, vaikutusvaltainen patriarkka Aleksi II on kuollut. Hän oli 79-vuotias. Ortodoksikirkon edustaja ei ilmoittanut patriarkka Aleksin kuolinsyytä. Aleksi Ii tuli tunnetuksi Kremlin poliittisen linjan kannattajana ja sen tuella hänestä tuli pidetty hengellinen ja moraalinen johtaja miljoonille venäläisille.\nUlkomaisissa elokuvissa Suomi ei ole paikka\nUlkomaisessa elokuvassa Suomea ei esitetä paikkana vaan päähenkilön mielenmaisemana, sanoo elokuvatutkija Outi Heiskanen Aamu-tv:n haastattelussa. Hänen teoksensa Tehtävä Suomessa - Kotimaamme ulkomaisissa elokuvissa kartoittaa pohjoisen maan matkaa poliittisten trillerien sijais-Neuvostoliitosta kiehtovaksi rajatilaksi.\nKadonneen liikemiehen verta löytyi latvialaishuvilan lattialta\nRiian länsipuolella Jurmalassa sijaitsevasta huvilasta löydetyt veritahrat ovat peräisin kadonneesta venäläis-amerikkalaisesta liikemiehestä, paljastavat Latvian poliisin tutkimukset.\n"Russian Military Threat Exaggerated"\nFaulty interpretation of random information has exaggerated a military threat posed by Russia, says Colonel Pekka Visuri, Security Policy Researcher at Finland's National Defence University.